NSZ se javila 892 čoveka da je ostalo bez posla - Politički\nNSZ se javila 892 čoveka da je ostalo bez posla\nBeograd — Ministar za rad, zapošljavanje, boračka i socijalna pitanja Zoran Đorđević govorio je o pravima radnika u vreme vanrednog stanja,\nOn kaže da, ukoliko u vreme vanrednog stanja zaposleni u privatnom i državnom sektoru dobiju otkaz na zakonit ili nezakonit način, mogu o tome da obaveste Nacionalnu službu za zapošljavnje (NSZ), ostvare svoja prava i naknadu.\nĐorđević je kazao da se ti građani mogu obratiti elektronskim putem na sajtu Ministarstva za rad i NSZ, dodajući da se od ponedeljka na taj način obratilo 892 čoveka koji su ostali bez posla.\n“Poruka svim zaposlenima u privatnom i državnom sektoru je da mogu na sajtu Ministarstva ili na novootvorenoj Vajber zajednici da nađu sve informacije kada je u pitanju radno pravo i svi oni koji dobiju otkaz, na zakonit ili nezakonit način, mogu da se obrate NSZ, ostvare svoja prava i primaće naknadu u slučaju nezaposlenosti”, rekao je Đorđević za RTS.\nIstiče da to nije novi mehanizam, već da je to pravo radnika i vrsta pomoći koja je postojala i ranije, kako bi prebrodili period dok ne pronađu novi posao.\nPodsetio je da je jedna od mera Vlade Srbije bila da se radnici ne otpuštaju i da im se ne smanjuju plate, dodajući da državna uprava nikoga neće otpustiti i neće korigovati plate.\n“Mi se toga držimo i to je primer koji mi na neki način dajemo privatnom sektoru, da posao može da se organizuje i od kuće, a da se drži na nivou”, rekao je Đorđević.\nGovoreći o penzijama, Dorđević je podsetio da će martovsku penziju najstariji sugrađani dobiti odjednom, a ne iz dva dela kao do sada, dodajući da će uz tu penziju do 10. aprila dobiti i jednokratnu pomoć u iznosu od 4.000 dinara.\nKaže da su osmišljeni i načini kako da penzija stigne do građana, a da oni ne napuštaju svoj dom, jer spadaju u najrizičniju grupu, a jedan od načina je da penzioner ovlasti nekog za podizanje penzije, a drugi da penzioner lično pozove banku i zatraži da pošalje vrednosnu pošiljku preko pošte.\nĐorđević je govorio i o situaciji u staračkim domovima i hraniteljskim porodicama, te istakao da je je država izdvojila određena novčana sredstva koja je poslala lokalnim samoupravama za centre za socijalni rad kako bi nastavili sa pružanjem usluge nege i pomoći.\nIstiče da u staračkim domovima nema naznaka zaraze novim koronavirusom, dodajući da je država dobro reagovala i ranije zabranila posete tim domovima.\nVlada preporučila crkvama da obrede obavljaju bez prisustva vernika\nNEREŠENA MISTERIJA: Mozak Slobodana Miloševića zadržan u Hagu, telo poslato porodici!?\nNACIONALNA SLUŽBA ZA ZAPOŠLJAVANJENSZOTKAZZORAN ĐORĐEVIĆ\nMaduro: Tramp je bedno ljudsko biće i rasisitički kauboj\nOsma žrtva koronavirusa u Srbiji, preminuo muškarac u bolnici u Šapcu


Energyobserver - RUMUNIJA / DAN NIKA RUMUNSKI KANDIDAT ZA EVROKOMESARA\nRUMUNIJA / DAN NIKA RUMUNSKI KANDIDAT ZA EVROKOMESARA\nRumunska premijerka Vjorika Dančila rekla je da njena vlada predlaže evroposlanika Dana Niku na mesto komesara za saobraćaj, pošto je Evropski parlament odbacio prvog rumunskog kandidata za to mesto. Vlada je požurila da predloži novog kandidata za komesara jer se suočava sa glasanjem o poverenju.\nKao alternativa, a s obzirom na želju nove predsednice EK da nova Komisija bude rodno izbalansirana, predložena je državna sekretarka za evropske poslove u ministarstvu spoljnih poslova Gabrijela Čot.\n"Naša prva opcija je Dan Nika", rekla je Dančila 1. oktobra posle sastanka sa vođama vladajuće Socijaldemokratske partije (PSD), preneo je AFP.\nDrugi predlog rumunske vlade je Gabrijela Čot, da bi se poštovali ciljevi pariteta Evropske komisije pod vođstvom Ursule fon der Lajen, dodala je Dančila.\nNakon što je Odbor EP za pravna pitanja definitivno odbacio rumunsku kandidatkinju Rovanu Plumb, PSD i Plumb su optužili Evropu da deluju izrazito politički a rumunsku opoziciju da "sabotira" nacionalnog kandidata za komesara.\nDan Nika (59) je poslanik Evropskog paralmenta i bivši ministar za komunikacije. Bio je osumnjičen da je primao mito u aferi iz 2004. oko kupovine licenci za softver Majkrosofta, a taj slučaj je zatvoren zbog zastarelosti.\nNika je rekao novinarima da nema nikakav pravni problem.\nPrema njegovim rečima, pravi problem je što njegova nominacija remeti rodni paritet u novoj Komisiji, što je cilj njene predsednice Ursule fon der Lajen.\nRumunski predsednik Klaus Johanis, sa desnog centra, koji se ne slaže sa levičarskom vladom, pozvao je premijerku da 2. oktobra razgovaraju o nominaciji. Ona je delimično odbila poziv rekavši da će sa njim razgovarati pre kraja nedelje.\nVlada Vjorike Dančile je trenutno u teškoćama i preti joj glasanje o poverenju krajem ove ili iduće nedelje.\nRumunski opozicioni centar želi da skine vladu godinu dana pred opšte izbore, saopštila je konzervativna Nacionalno-liberalna partija (PNL).\nDančilina vlada je izgubila većinu u avgustu nakon što je napustio manji partner ALDE zbog političkih neslaganja, preneo je EURACTIV.com.\nALDE se povukao iz vladajuće koalicije nakon što njen lider Kalin Taričanu nije uspeo da postane jedini provladin kanidadat za predsedničke izbore u novembru.\n02.10.2019 · RUMUNIJA


Tag / Nove tehnologije / Vesti online\n"Samsung" napravio sijalicu koja traje 36 godina\nMenjanje sijalica uskoro će postati stvar prošlosti jer je "Samsung" predstavio novu, štedljivu sijalicu koja može da traje čak 36 godina.\nMračna strana Fejsbuka i Tvitera\nZa tinejdžere, društvene mreže su mešavina altruizma i okrutnosti, prostor koji pruža lepa iskustva, ali i priliku za ugnjetavanje. Tačnije, većina tinejdžera iskusila je okrutno ponašanje...\nmultimedia.benchmark.rs 0 komentara\nHP predstavio sedam novih monitora\nHP najavljuje ni manje ni više nego sedam novih modela monitora, uključujući četiri koji se hvale IPS panelima za profesionalnu upotrebu, jedan niskobudžetni poslovni monitor i dve digital...\nIako je ideja o tehničkim pomagalima u fudbalu odavno odbačena, eksperti Međunarodnog odbora fudbalskog saveza (IFAB) danas u Kardifu, glavnom gradu u Velsa, ponovo razgovaraju o kamerama u...\nNBA zabranjuje patike "Konsept"\nČelnici košarkaške NBA lige saopštili su da će u predstojećoj sezoni biti zabranjeno igračima da nose patike "Konsept 1" koje povećavaju odraz, prenose američki mediji.\nMedvedev želi da napravi od Rusije ''zemlju iz mašte''\nPratite poteru preko satelita\nSvetsko prvenstvo u fudbalu u 3D tehnologiji!\nSvetska prvenstva u fudbalu, između ostalog, služe i za planetarnu promociju novih tehnologija. Godine 2006. svet je bio očaran televizijskim prenosima utakmica u HD rezoluciji, četiri godine...


Rumunija, - Retail Serbia\nGrčki maloprodajni lanac Jumbo nastavlja snažnu ekspanziju na Balkanu. Nova prodavnica svečano je otvorena u Kosovskoj Mitrovici, a slede otvaranja i u Crnoj Gori, Bugarskoj, Rumuniji, Grčkoj...\nNemački diskonter LIDL preuzeće nekadašnji INTEREX hipermarket i tako nastaviti svoju ekspanziju.\nMid Europa Partners planira više od 1.000 PROFI marketa u našem regionu\nTrgovinski lanac Profi u vlasništvu investicionog fonda Mid Europa Partners planira da ove godine otvori više stotina novih maloprodajnih objekata i premaši broj od 1.000 marketa na rumunskom tržištu.\nMid Europa širi maloprodajnu mrežu u našem regionu sa 13. novih marketa\nTrgovački lanac Profi, u vlasništvu investicionog fonda Mid Europe, nastavlja širenje prodajne mreže i snažan rast u našem regionu.\nKompanija Jumbo otvorila je najveći maloprodajni objekat u regionu i najavila nove investicije kroz širenje prodajne mreže.\nProdavnice u Rumuniji moraće da prodaju najmanje 51 odsto lokalnih proizvoda\nPredsednik Rumunije Klaus Johanis potpisao je danas zakon kojim se prodavnice u zemlji obavezuju da prodaju najmanje 51% lokalnih proizvoda - mesa, voća, jaja i povrća.\nProfi napravio ekspanziju otvaranjem 30. marketa\nJedan od najvećih trgovačkih lanaca u Rumuniji, Profi, napravio je snažnu ekspanziju u Temišvaru otvaranjem trideset marketa u tom gradu.\nRegion: DEDEMAN 14. juna otvorio najveći DIY centar na 30.000m2, 16. juna otvoren na 12.500m2\nTrgovačka kompanija DEDEMAN, svečano je otvorila najveći DIY centar u Rumuniji koji se prostire na 30.000 kvadrata. Nedugo zatim, kompanija je otvorila još jedan maloprodajni centar i najavila još veću ekspanziju.\nRumunija: Carrefour predstavio novi koncept i najavio otvaranje 86 marketa\nNajveći evropski trgovački lanac Carrefour, predstavio je novi koncept svojih trgovina u Rumuniji, ali i najavio otvaranje 86 marketa do kraja godine.\nMađarski trgovački lanci domaćeg kapitala Coop, Real i CBA traže pomoć države kako bi dobili zaštitu od sve jačeg pristiska koji imaju od velikih diskontera Aldi-a, Lidl-a i Penny-a.


SAD se povlači iz Ugovora o trgovini oružjem | Novine Toronto\nSAD se povlači iz Ugovora o trgovini oružjem\nEvropska unija izrazila je žaljenje zbog najave SAD da će se povući iz Ugovora o trgovini oružjem (ATT) koji je kako je navedeno, EU čvrsto podržava i koji je ključni mulitlateralni instrument za jačanje odgovornosti i transparentnost u međunarodnoj trgovini.\nPredsednik SAD Donald Tramp najavio je da će se njegova zemlja povući iz međunarodnog ugovora o trgovini oružjem (the Arms Trade Treaty) iz 2013, koji je potpisao njegov prethodnik Barak Obama.\n"Ovim ugovorom koji EU podržava se jača odgovornost i transparentnost u međunarodnoj trgovini oružjem i sprečava i iskorenjuje ilegalna trgovina što doprinosi međunarodnim naporima da se osigura mir, bezbednost i stabilnost", navodi se u saopštenju EU, koje je prenela njena služba za medije.\nKako se navodi, svih 28 zemalja članica EU su se pridružile ovom ugovoru i odlučne su da nastoje da ostvaruju njegove ciljeve.\nNeregulisana trgovina oružjem nastavlja da izaziva patnje u mnogim delovima sveta podstičući sukobe, terorizam i organizovan kriminal, navodi se u saopštenju i dodaje da malo i lako oružje ubije oko 500.000 ljudi svake godine, pored žrtava drugog konvencionalnog naoružanja.\nOdluka SAD da povuče svoj potpis neće doprineti tekućim naporima da se ohrabri transparentnost u međunarodnoj trgovini oružja, spreči ilegalna trgovina oružjem, navodi se u saopštenju i dodaje da će EU nastaviti da poziva sve države i posebno velike uvoznike i izvoznike oružja da se pridruže Ugovoru o trgovini oružjem bez odlaganja.


„U toku dve godine trajanja aktivnosti Inicijative za inkluziju Faza 2, u 9 gradova i opština u Srbiji podržano je zapošljavanje preko 300 osoba i pruženo preko 1100 usluga u oblasti održivih mera inkluzije i zapošljavanja zasnovanih na nacionalnim i lokalnim strateškim dokumentima za preko 700 korisnika od kojih su 50% žene,“ saopštila je danas na online konferenciji povodom završetka ove faze Programa Inkluzija Roma i drugih marginalizovanih grupa u Srbiji, Aleksandra Dimić Ugrinaj, vođa programa koji u okviru Nemačke Razvojne Saradnje sprovodi GIZ.\n„Pored toga, kroz javno privatna partnerstva i različite mere zapošljavanja i podršku preduzetništvu, od obuka, radne prakse, mentorske podrške, do bespovratnih sredstva za opremu i zapošljavanje malim i srednjim preduzećima, pilotirani su modeli koji se mogu primeniti u drugim lokalnim samoupravama u Srbiji i na taj način doprineti boljoj osposobljenosti i pozicioniranju građana iz osetljivih grupa na tržištu rada i njihovoj uključenosti u društvo. Jačanjem sinergije i koordinacije institucija na nacionalnom i lokalnom nivou, organizacija civilnog društva i regionalnih razvojnih agencija, unapređeno je i sprovođenje i praćenje mera iz Strategije za socijalno uključivanje Roma i Romkinja za period od 2016. do 2025. godine,“ objasnila je Dimić-Ugrinaj.\nNa konferenciji, koja je zbog epidemioloških uslova održana online, učestvovali su predstavnici Ministarstva za rad, zapošljavanje, boračka i socijalna pitanja, partneri projekta iz Stalne konferencije gradova i opština SKGO, lokalnih samouprava i organizacija civilnog društva, kao i korisnici programa iz Sombora, Novog Pazara, Valjeva, Bača... Pored ovih gradova, projektne aktivnosti sprovedene su i u Apatinu, Kraljevu, Vršcu, Požarevcu i Raški. U toku konferencije prikazan je i film o iskustvima korisnika i rezultatima projekata realizovanih u Požarevcu, Kraljevu, Somboru i Novom Pazaru.\n„Projekti u okviru Inicijative za inkluziju faza 2 pokrenuti su sa namerom da se pruži podrška gradovima i opštinama Srbije u njihovim naporima da razviju inovativna i održiva rešenja za zapošljavanje marginalizovanih i teško zapošljivih grupa, sa posebnim naglaskom na povoljne uslove zapošljavanja za povratnike iz EU i drugih stranih zemalja, Rome i druge teško zapošljive društvene grupe poput mladih, samohranih roditelja, osoba iz ruralnih sredina…. Na javni konkurs se prijavilo 50 gradova i opština sa zanimljivim predlozima projekata, među kojima je odabrano 9. Svi projekti realizovani su uspešno, a rezultati ostvareni u pojedinim gradovima i opštinama su iznad naših očekivanja,” objasnio je Ivan Milivojević, zamenik generalnog sekretara SKGO.\nDržavni sekretar u Ministarstvu za rad, zapošljavanje, boračka i socijalna pitanja, Zoran Antić, zahvalio se svim učesnicima projekta i naglasio da se ozbiljnost države i njeni potencijali za razvoj pokazuju kroz odnos prema marginalizovanim grupama. “Ovakve aktivnosti podižu opšti nivo državnog i društvenog razvoja i doprinose evroatlantskim integracijama Srbije,” zaključio je Antić.\nPartnersku podršku sprovođenju aktivnosti Inicijative za inkluziju Faza 2 pružilo je Ministarstvo za rad, zapošljavanje, boračka i socijalna pitanja, a aktivnosti Programa Inkluzija Roma i drugih marginalizovanih grupa u Srbiji sprovode se od 2018.godine u partnerstvu sa Ministarstvom za ljudska i manjinska prava i društveni dijalog.


Vlada FBiH preduprijedila mogućnost uticaja kredita za Blok 7 na budžet FBiH – Kakanj-X\nNa 7 mar, 2019 249\nU cilju odobravanja odluka u vezi izgradnje Bloka Termoelektrane Tuzla Vlada Federacije BiH donijela je set mjera, kojima bi se preduprijedila bilo kakva moguća šteta po budžet Federacije BiH.\nU protekloj godini na zahtjev Vlade Federacije BiH Elektroprivreda BIH je angažovala vanjsku revizorsku kuću u cilju dodatne ocjene isplativnosti investicije.\nTo su potvrdile i ekonomske studije, te će Vlada Federacije BiH, ako Predstavnički dom Parlamenta FBiH na današnjoj sjednici, a potom i Dom naroda odobri odluke, izadati garanciju kineskoj EXIM banci kojom garantira povrat kredita u iznosu od 613 miliona eura.\nOtplata će se vršiti narednih 15 godina sa grace periodom od pet godina, prenosi Fena.\nNa današnjem zasjedanju Predstavničkog doma, ukupno se očekuje odobravanje šest odluka (dokumenata), od kojih na dva sporazuma mora dati saglasnost i Dom naroda kako bi bila omogućena izgradnja Bloka 7.


Ministarstvo poručilo Vučiću: Srbi u Crnoj Gori nijesu manjina već ravnopravni društveni činilac | Standard\nMinistarstvo ljudskih i manjinskih prava poručilo je predsjedniku Srbije Aleksandru Vučiću da srpski narod u Crnoj Gori nije nacionalna manjina već ravnopravan društveni činilac.\nMinistarstvo ljudskih i manjinskih parava, saopštilo je, reagujući na izjavu predsjednika Srbije Aleksandra Vučića da Srbija traži da Srbi u Crnoj Gori imaju ista prava kao neke druge nacionalne manjine, da srpski narod u Crnoj gori nije manjina već ravnopravni činilac.\nIz Ministarstva su podsjetili Vučića da je Crna Gora građanska a ne nacionalna država.\nVučić je gostujući na RTS-u izjavio da Beograd ne traži ”Veliku Srbiju”, već traže da “Srbi imaju prava koja su zagarantovana svim drugim građanima, koji pripadaju nekim drugim nacijama u odnosu na relativno većinsku u Crnoj Gori”.\n“Povodom populističko-politikantskog zahtjeva predsjednika Srbije Aleksandra Vučića, kojim je ponovo zagazio u unutrašnja pitanja Crne Gore, poručujemo mu da srpski narod u Crnoj Gori nije nacionalna manjina, nego ravnopravan društveni činilac”, stoji na Tviter nalogu Ministarstva za ljudska i manjinska prava.\nMinistarstvo podsjeća da je srpska zajednica u Crnoj Gori odbila da bude manjinska, i na taj način sebe onemogućila da koristi prava iz principa pozitivne diskriminacije, uz napomenu da ta mogućnost uvijek postoji kao opcija u demokratskom društvu.\n“Neka se predsjednik Srbije, umjesto što podvaljuje, dogovori i usaglasi sa „svojim” Srbima koji žive u Crnoj Gori – jesu li za koncept velike Srbije koja ugrožava mir i stabilnost cijelog regiona, ili su za demokratski suživot sa svima kojima je Crna Gora dom i država”, saopštili su iz Ministarstva za ljudska i manjinska prava.


I Srbiji i Evropskoj uniji predstoji puno posla da bi se kredibilna politika proširenja nastavila, ocenjeno je 10. juna na sedmoj plenarnoj sednici Nacionalnog konventa o EU na kojoj je razmotren nedavno objavljen Izveštaj Evropske komisije o napretku Srbije na putu evrointegracije. U fokusu sednice u Skupštini Srbiji bile su teme koje se posebno ističu u Izveštaju Komisije poput borbe protiv korupcije, organizovanog kriminala i pregovora Beograda i Prištine.\nŠef Delegacije Evropske unije u Srbiji Sem Fabrici istakao je na sednici da je važno da se izveštaj pročita i sagleda u celosti. On je o onome što je navedeno u izveštaju govorio s tri stanovišta - demokratije, prosperiteta i bezbednosti.\nMinistarka za evropske integracije Jadranka Joksimović ocenila je da je puno posla i pred Srbijom i pred EU da bi se kredibilna politika proširenja Unije nastavila.\n"Izveštaj Evropske komisije dobio je zasluženu i značajnu pažnju kakvu nije dobio u poslednjih petnaestak godina", rekla je Joksimović, dodajući i da je inkluzivna debata o tom dokumentu dokaz otvorenosti vlade Srbije.\nOna je podvukla da su reforme važne i zbog građana, ali i zbog punopravnog članstva u EU. "Reforme možete da sprovodite i bez evropskih integracija", dodala je Joksimović.\nPredsednica Skupštine Srbije Maja Gojković je rekla da je donela smernice i paket mera o tome šta može da se uradi u parlamentu da bi sledeći izveštaj Komisije bio bolji. Ona je rekla i da je ranije na sastanku sa šefom misije EU u Srbiji iznela mišljenje da izveštaj sadrži i političke ocene.\nGojković je rekla da su među definisanim smernicama za unapređenje rada skupštine i mere koje se odnose na hitan postupak prilikom predlaganja zakona. "Parlament tako više neće uzimati u obzir na razmatranje zakone po hitnom postupku, kada za to razlozi nisu očigledni, već će ih vraćati vladi da uspostavi redovan postupak", rekla je Gojković.\nOna je najavila da će Skupština Srbije u junu u plenumu raspravljati o izveštajima nezavisnih regulatornih tela.\nGojković je istakla i da očekuje važne pomake prilikom razmatranja narednog predloga zakona o budžetu."Budžet, kao ključni zakon u godini biće razmotren samostalno…c predložiću da rasprava o ovom važnom dokumentu umesto pet sati traje duplo duže za poslaničke grupe", najavila je Gojković.\nKada je reč o nadzornoj funkciji parlamenta, Gojković je rekla da je u izveštaju EK zanemaren rad odbora koji je, kako je navela, "ostao ispod radara".\nPredsednik Srbije Aleksandar Vučić je na sednici rekao da mu ocena Evropske komisije da nema napretka po pitanju slobode izražavanja deluje kao politička ocena, ali da se ne ljuti zbog toga, da nije razočaran i da će pokušati da menja i unapređuje ambijent u kom bi se svi osećali zadovoljno.\nGovoreći o dijalogu Beograda i Prištine, Vučić je rekao da je situacija veoma komplikovana i teška ali da ipak ne isključuje mogućnost napretka dijaloga sa Prištinom na jesen.\nOn je ocenio da je "vrlo moguće ili gotovo verovatno" da neće biti sastanka lidera regiona u Parizu 1. jula jer su male šanse da Priština do tada ukine takse na robu iz Srbije i BiH.


Ekipa Ledjero „radi šta je radi, a ne šta je popularno“ - MY PEOPLE\nEkipa Ledjero „radi šta je radi, a ne šta je popularno“\nNovi spot repera LMR-a i Vice-a U šteku masu rima našao se na IDJ kanalu. Da podsetimo, ova dva dobro poznata repera imaju zajednički prošlogodišnji album Priču da skratim, a ovo je drugi singl. Njihova saradnja vuče svoje korene još iz detinjstva i iza sebe imaju dosta zajedničkih projekata. S obzirom da se na ovom kanalu retko objavi rep pesma, da su ljudi navikli na šunt i na gole spotove, LMR i Vice su to uradili izašavši sa „tvrdom“ pesmom i kroz nju ujedno najavili nove projekte i nove rime koje se štekaju, kao što to govori i sam naziv pesme. Kako oni kažu, ne prate šablon, ni ono što je danas popularno, a ovo je samo deo kvalitetnih rima i uvertira u ono što tek sledi. Na kraju pesme je i najava za stvar „Lagano“. Produkciju je radio Mihajlo Stojadinović Flame – Audio studio, a video produkciju Miloš Jovanović – Nlo Flow Videos.\nDMG Blast Beats – Black gold\nBeogradski Sindikat – Druže


Sezonski grip - Blic Online\nCrna Gora: Žena preminula od posledica sezonskog gripa\nU Crnoj Gori je zabeležen prvi smrtni slučaj od sezonskog gripa u ovoj godini, potvrđeno je danas iz Instituta za javno zdravlje.\nZaposleni na Vojnomedicinskoj akademiji, na čelu sa načelnikom VMA pukovnikom prof. dr Marijanom Novakovićem odazvali su se danas pozivu za vakcinisanje protiv sezonskog gripa, koji je realizivan u okviru novembarske akcije vakcinisanja pripadnika VMA. Akcija je sprovedena u cilju zaštite zdravlja zaposlenih i smanjenja rizika od epidemijske pojave sezonskog gripa na Vojnomedicinskoj akademiji.\nPlakaćemo ako bude epidemija gripa: nikad lošiji odziv na vakcinaciju\nVakcinacija protiv sezonskog gripa traje već dvadesetak dana i u domovima zdravlja kažu da nikad nije bio lošiji odziv stanovništva. Svi su saglasni da je poverenje u imunizaciju poljuljala prošlogodišnja afera u vezi s nabavkom vakcina protiv svinjskog gripa i da to ove godine može da se vrati kao bumerang ukoliko bude epidemije gripa. Posebno je opasno ukoliko ostanu nezaštićeni hronični srčani i plućni bolesnici.\nDomaća vakcina protiv gripa možda tek 2012. godine\nBEOGRAD - Iako se svake godine najavljuje da će građani Srbije dobiti domaću vakcinu protiv sezonskog gripa, uvek se pred sezonu uveze nekoliko stotina hiljada doza. Tako će biti i ove godine, jer Institut za imunologiju i virusologiju “Torlak” neće stići da završi cepivo. Ipak, postoji mogućnost da se od 2012. od gripa štitimo vakcinom domaće proizvodnje, najavljuju iz Instituta “Torlak”.


Početna/TRADICIJA/MANIFESTACIJE/Volite li bubnjeve?\nSana Life 25. jula 2016.\tMANIFESTACIJE, TRADICIJA Ostavite komentar\nŠesti Festival ritma, bubnjeva i perkusija “Drum dum fest” (DDF) biće održan 3. i 4. avgusta na platou ispred Šop Đokićeve kuće u Leskovcu a svoje umeće na ovom instrumentu pokazaće vrhunski izvođači. Drum Dum Festival je po svojoj koncepciji jedinstven na Balkanu, a po svojoj popularnosti i značaju visoko kotiran među bubnjarima regiona, Evrope, ali sveta. Tokom pet godina nastupila su najznačajnija mizučka imena poput Jona Hazille (Berklee), Marka Đorđevića (Sveti), Srđana Dunkića Džonija, Gorana Ljuboja Trut, Igora Maleševića, Gare Tavitjana Jr, Stavre Stavreva, Josipa Hartla, Miloša Branisavljević, kao i značajna imena iz Leskovca: Saša Ristić, Peđa Velikov, Igor Velikov, Kokan Gavrilović, Zija Stamenković, Miki Mitić, Milan Stojanović, Goran Trajković i mnogi drugi.\nČlanovi leskovačkog Udruženja „Muzička komunikacija“ najavljuje da ništa manje ritma neće biti i ove godine pa će pored lokalnih bendova “Denis napast” i “Ćepeni ćunci” nastupiti i Najda, Adnan Teskeredžić jazz kvartet iz BIH, Zlatni prsti, Goce Stevkovski iz Makedonije i drugi.\n“I ova šesta manifestacija imaće svoj uobičajeni edukativni, takmičarski i revijalni deo. Radionice će držati Marko Đorđević, američki državljanin srpskog porekla i Srba Radivojević, bubnjar grupe Van Gog. Naš cilj je da predstavimo i usmerimo mlade generacije ka kvalitetnoj muzici i zato jedan deo programa posvećujemo klincima i tinejdžerima, kaže jedan od organizatora Saša Ristić.\nPodršku ovom festivalu dali su Ministarstvo kulture, Grad Leskovac, Američka ambasada, kompanija “Aktavis”,…\nOznakeDrum dum Fest festival Leskovac\nPrethodni “Green heart fest” ima perspektivu\nSledeći Đaci pešaci otputovali na more


Borrell s Dodikom: Nedjelovanje će imati ozbiljne posljedice – Vijesti-X.com\nBorrell s Dodikom: Nedjelovanje će imati ozbiljne posljedice\n12/01/2021 12/01/2021 J.K.\nEU je u više navrata tražila od domaćih vlasti da hitno intenziviraju aktivnosti na rješavanju teške humanitarne situacije\nVisoki predstavnik i potpredsjednik Evropske komisije Josep Borrell razgovarao je telefonom, 11. januara, s predsjedavajućim Predsjedništva Bosne i Hercegovine, Miloradom Dodikom, o teškim humanitarnim uslovima u kojima borave stotine migranata u zemlji.\nEU je u više navrata tražila od domaćih vlasti da hitno intenziviraju aktivnosti na rješavanju teške humanitarne situacije u Unsko-sanskom kantonu i osiguraju osnovne i bezbjedne životne uslove za sve koje i dalje spavaju na hladnoći, u ekstremnim uslovima.\nVisoki predstavnik Borrell podsjetio je predsjedavajućeg Dodika na punu posvećenost Unije u pružanju podrške Bosni i Hercegovini, uključujući finansijsku podršku u iznosu od preko 88 miliona eura, kao i, između ostalog, potpuno opremanje kapaciteta prihvatnog centra Bira, koji ostaju neiskorišteni. Pozvao je vlasti u BiH da rade na održivim rješenjima, prije svega kroz otvaranje centara koji će biti ravnomjernije raspoređeni na cijeloj teritoriji zemlje.\nJosep Borrell naglasio je da će nedjelovanje u ovom pravcu imati ozbiljne posljedice po ugled Bosne i Hercegovine. EU računa na domaće dužnosnike u zemlji da preuzmu odgovornost u cijelosti, djeluju hitno i učine sve što je potrebno kako bi se osigurala direktna pomoć i rad na dugoročnim rješenjima.


Lil Fame i Termanology 8. marta u klubu "Ilegala"\nNaslovna » Izlasci » Muzika » Clubbing » Lil Fame i Termanology 8. marta u klubu „Ilegala“\nAh Neša 7. mart 2013. Clubbing Postavite komentar\nU epicentru prestonice, posle dužeg vremena, ljubitelji hip-hopa imaće priliku da prisustvuju živom nastupu poznatih repera koji su u svojoj karijeri dali relevantan doprinos ovoj kulturi. Lil Fame, iz čuvenog sastava M.O.P, poznatog po hitovima „Cold as Ice“ i „Ante Up“, nalazi se na evropskoj turneji sa projektom „Fizzyology“ koji promoviše zajednpo sa Termanologyjem. U okviru ove turneje oni će nastupiti na specijalnom izdanju poznatog domaćeg hip-hop i r’n’b serijala „Friday Swag“.\nGostovanje poznatih američkih repera predstavlja zajednički projekat dve domaće hip-hop organizacije „Just Classix“ i „Friday Swag“ koje u glavnom gradu aktivno razvijaju scenu baziranu na crnom zvuku. Pored stranih izvođača, kao domaća podrška nastupiće DJ Laki, DJ Rokam i Sick Touch.\nU skejt šopu „Kobazz“ i u klubu „Ilegala“ karte mogu da se kupe po ceni od 800 dinara. (danubeogradu.rs)\nTagovidub hip-hop klub ilegala koncerti muzika rap vesti\nPrethodni Nedelja svesti o mozgu, od 11. do 17. marta\nSledeći Buka na ulicama iznad dozvoljene granice


Ministarstvo turizma Arhive - Srbija Vesti\nOznaka: Ministarstvo turizma\nMatić: Za Srbiju 2021. rekordna po deviznom prilivu od turizma, početak 2022. obećava dobru sezonu\nMinistarka trgovine, turizma i telekomunikacija Srbije Tatjana Matić izjavila je da je prošle godine Srbiju posetilo više od dva i po miliona turista i da je oboren rekord deviznog priliva u turizmu sa milijardu i 596 miliona evra, te da početak ove godine obećava dodobru turističku sezonu. „U prva dva meseca 2022. godine ukupan broj […]\nZa deset dana podeljeno svih 100.000 vaučera za odmor u Srbiji\nMinistarka trgovine, turizma i telekomunikacija Tatjana Matić potvrdila je da je završeno evidentiranje i podeljeno 100.000 vaučera za subvencionisani odmor u Srbiji, za koje je ministarstvo obezbedilo 500 miliona dinara. Akcija dodele vaučera je zbog rekordnog odziva gradjana završena juče, što, po rečima ministarke, pokazuje da je ova mera podsticaja domaćeg turizma uspešno realizovana i […]\nMinistarka trgovine, turizma i telekomunikacija u Vladi Republike Srbije Tatjana Matić saopštila je da je na današnjoj sednici Vlade usvojena Uredba o izmeni Uredbe o ponudi zamenskog putovanja za turističko putovanje koje je otkazano ili nije realizovano usled bolesti COVID-19 izazvane virusom SARS-CoV-2. Matić je istakla da novonastala situacija, koja je prouzrokovana pandemijom koronavirusa, za […]\nPočele su rezervacije smeštaja sa vaučerom za 2021. godinu a lista ugostitelja koji su se prijavili zaključno sa 31.12.2020 je na sajtu Ministarstva trgovine, turizma i telekomunikacija. U Srbiji su počele rezervacije smeštaja sa vaučerom za 2021. godinu i lista ugostitelja koji su se prijavili do kraja prošle godine je na sajtu Ministarstva trgovine, turizma […]


U pripremi najjeftiniji smartfon od 15 dolara\nKanadska kompanija Dejtavind zajedno sa indijskom Rilians komunikejšns do kraja godine će predstaviti najjeftini smartfon na svetu od 999 rupija (15 dolara).\n„Naš cilj je da plasiramo smartfon jeftiniji od hiljadu rupija“, rekao je u intervjuu listu Ekonomik tajms direktor Dejtavinda Sunit Sing Tuli.\nSmartfon će raditi na operativnom sistemu „linuks“, a kupcima telefona je u paketu obećan i besplatan internet tokom jedne godine, preneo je Tas.\nDejtavind je 2011. godine već izbacio na tržište jedan od najjeftinijih na svetu tableta „aakaš“ za 2.200 rupija (35 dolara po tadašnjem kursu). Planirano je cena za studente bude upola manja zahvaljujući subvencijama indijskih vlasti, međutim, ubrzo posle puštanja dva modela, od proizvodnje se odustalo.


Đorđević: Radnici iz Severne Makedonije i Albanije neće smanjiti zapošljavanje našeg stanovništva - Infobrif\nObjavljeno 23.12.2019. u 10:17 poslednja izmena 23.12.2019. u 10:25\nMinistar za rad, boračka i socijalna pitanja Zoran Đorđević izjavio je danas da liberalan pristup prema migrantskoj krizi, kao i otvaranje granica sa Severnom Makedonijom i Albanijom za slobodniji protok ljudi, robe i kapitala ne znači da će se u Srbiji „naseliti migranti i da onda nećemo imati gde da živimo“.\nOn je rekao i da radna snaga iz te dve zemlje neće smanjiti mogućnosti za zapošljavanje domaćeg stanovništva.\nĐorđević je u jutarnjem programu Hepi televizije rekao da je „mali šengen“, kako se naziva dogovor postignut u Tirani, projekat koji će omogućiti lakše dobijanje radne dozvole za radnike iz država koje su potpisnice ovog sporazuma.\nOn je dodao da će naredne godine biti usvojena „industrijska strategija“, koja će pokazati gde Srbija ekonomski želi da bude za 50 godina, i shodno tome za kakvom radnom snagom postoji potreba.\n„Radi se industrijska strategija, šta želimo u Srbiji, kakvu Srbiju želimo kada je u pitanju ekonomija. Nemci to rade za 50 ili 100 godina unapred i tačno znaju šta žele. Postoje konsenzus kod svih u Nemackoj o tome gde žele da vide Nemačku. Tako bismo i mi ovde želeli da imamo konsenzus, gde vidimo Srbiju za 50 godina kada je u pitanju ekonomija, a onda možemo da se borimo politički“, kazao je Đorđević.\nDržavljanin Srbije uhapšen u Severnoj Makedoniji,…\n„Želimo da razvijemo našu zemlju da bude ekonomski snažna. Ideja „malog Šengena“ jeste da više neće biti potrebna radna dozvola, odnosno pojednostavljen je način da dobijete radnu dozvolu, da radite da ne čekate“, rekao je Đorđević.\nDodao je da je pre postizanja dogovora o „malom šengenu“ zakon nalagao da kada neka kompanija hoće da dovede nekog radnika koji nije iz Srbije bilo je potrebno tri meseca dok ta osoba ne dobije prvo boravišnu a zatim i radnu dozvolu.\nOn je rekao da će od 1. januara građani Srbije, Severne Makedonije i Albanije moći da prelaze granice samo sa ličnom kartom a da se već na granici prijave za dobijanje radne dozvole.\nZa posao u Srbiji građani iz inostranstva moći će da apliciraju takođe prilikom aplikacije za vizu.\n„Dok se u ambasadi obrađuju zahtevi za vizu neko iz inostranstva će moći da se paralelno prijavi i Nacionalnoj službi za zapošljavanje. Uvek gledamo prvo da li postoji takav kadar na evidenciji Nacionalne službe za zapošljavanje a prednost će biti data domaćoj radnoj snazi“, kazao je Đorđević.\nAlbanijaradna snagaSeverna MakedonijaZoran Ðorđević\nLončar: Novčana naknada za žene koje doniraju jajne ćelije\nMali promenio biografiju, ovaj podatak više ne pominje\nDržavljanin Srbije uhapšen u Severnoj Makedoniji, krijumčario migrante


ĐUROVIĆ: I ostali poslanici da podrže amandmane na medijske zakone – Volim Podgoricu\nPočetna/NOVOSTI/Društvo/ĐUROVIĆ: I ostali poslanici da podrže amandmane na medijske zakone\nFoto; Luka Zekovic/Vijesti\nAmandmani na predloge Zakona o izmjenama i dopunama zakona o elektronskim medjima i Zakona o izmjenama i dopunama zakona o javnim radio-difuznim servisima Crne Gore, koje su predložili poslanici Dritan Abazović i Zoran Miljanić, utemeljeni su u cjelosti na predlozima 20 nevladinih organizacija i člana Savjeta RTCG Gorana Đurovića koji su dostavljeni Skupštini prije vieše od godinu dana, saopštio je danas Goran Đurović, član Savjeta RTCG.\n“Pozivamo ostale poslanike i poslanice da daju podršku predloženim amandmanima kako bi se uveo red na tržište elektronskih medija i unaprijedio rad RTCG. Predloženim amandmanima na predlog Zakona o izmjenama i dopunama zakona o elektronskim medjima povećava se odgovornost direktora Agencije za elektronske medije, povećava se minimalan procenat sopstvene produkcije u elektronskim medijima na 20 odsto u odnosu na ukupno trajanje programa. Takođe, predloženim amandmanima se propisuje dokumentacija koju su emiteri obavezni da dostavljaju Agenciji za elektronske medije a kojom dokazuju sopstvenu proizvodnju programa. Ove promjene treba da uvedu red na tržite elektronskih medija i zaštite javni interes u ovoj oblasti”, istakao je Đurović.\nOn je dodao da je predviđeno i formiranje Fonda za podsticaj medijskog pluralizma koji treba da se finansira napalaćivanjem takse od kablovskih operatera.\n“Sredstva iz ovog fonda bi se putem javnih konkursa i projekata dodjeljivala medijima koji žele da proizvode sadržaje od javnog interesa (obrazovni program, sadržaji iz kulure, dječiji program itd…) a koji ispunjavaju zakonom predviđene uslove. Amandmanima koji se odnose na predlog Zakona o izmjenama i dopunama zakona o javnim radio-difuznim servisima Crne Gore predviđena je zabrana finasiranja komercijalnih sadržaja RTCG novcem iz državnog budžeta. Takođe, predviđeno je povećanje budžetskih sredstava za finansiranje rada javnog servisa koje treba da iznosi 0,5 odsto od bruto društvenog proizvoda (BDP). Amandmanima se predviđa i sprovođenje javne rasprave prije usvajanja programskih dokumenata Radija i Televizije Crne Gore kako bi građani dali direktno svoje sugestije na najvažnije programske dokumente javnog servisa”, kazao je Đurović.\nPo njegovim riječima, poslanici Abazović i Miljanić su uvažili zahtijev da se poveća broj članova Savjeta RTCG i u njega uključe dodatni predstavnici NVO.\n“Predloženim amandmanima se predviđa i raspuštanje Savjeta RTCG i prestanak mandata generalnog direktora ukoliko RTCG posluje sa gubitkom ili ukoliko RTCG na kraju kalendarske godine bude na trećem mjestu po povjerenju građana a na osnovu istraživanja javnog mnjenja. Time se povećava odgvornost ključnih upravljačkih organa za rad RTCG. Takođe, predloženo je da generalni direktor RTCG bira direktore Radija, Televizije i Portala uz saglasnost Savjeta RTCG čime najveći upravljački organ preuzima dodatnu odgovornost za sprovođenje porgramskih ciljeva javnog servisa”, zaključio je Đurović.\namandmani Djurovic mediji RTCG\nOVO SE ZOVE PATRIOTIZAM: Pogledajte kako su ovi ljudi proslavili 13.jul! (FOTO)


Šta je internet doneo novinarstvu? - Marketing Mreža\nŠta je internet doneo novinarstvu?\nPromene koje su usledile posle pojave interneta i potom mobilnih telefona, naročito smart, stvorile su potpuno drugačiji medijski ambijen, kaže Branka Đukić. Direktorka Tanjuga ističe da su te promene medijima, a naročito novinskim agencijama otvorile prostor za neslućeno ambiciozne projekte.\nOna navodi da brza, kratka informacija u realnom vremenu predstavljaju tačku na kojoj se susreću novinske agencije i informacione tehnologije, jer agencije poseduju sadržaj bez kojih ove druge ne mogu.\nUčestvujući na regionalnoj konferenciji „Telekom Arena 2014.“ u Cavtatu, Đukićeva je naglasila da, imajući sve to u vidu, potpuno jasno da ono što rade novinske agencije u zemljama našeg regiona, uključujući Srbiju, pripada prošlosti, te da malo ko razume o kakvom potencjalno moćnom biznisu je reč.\nOna tvrdi da je Tanjug jedina nacionalna agencija u regionu koja ima videoprodukciju, svoje servise na smart-telefonima i dodaje da je to ništa u odnosu na ono što bi agencija mogla da radi s obzirom da poseduje najsavremeniju digitalnu opremu i tehniku, kompatibilnu sa standardima vodećih elektronskih medija.\nBranka Đukić je istakla podatke o korišćenju medija u Srbiji istraživanja „Ipsos Stratedžik marketinga“, prema kojem je internet 2012. godine koristilo 45 odsto populacije i da istovremeno opada gledanost televizija sa 87 odsto 2010. godine, na 77 odsto pre dve godine.\nU tom periodu trend rasta beleži korišćenje društvenih mreža, navela je ona prenoseći podatak da 68 odsto internet korisnika ima profil na Fejsbuku. Sve veći broj ljudi u svetu ima tablet računare na kojima čitaju vesti svaki dan, rekla je direktorka Tanjuga konstatujući da nikada nije bilo više platformi za vesti.\nOna smatra da nikad „građansko novinarstvo“ neće ugroziti profesionalne medije, čija su prednost stručnost i selekcija, jer profesionalni mediji ne emituju sve što se opazi u svetu oko nas, već je posao da skrenu pažnju javnosti na zaista bitne informacije.\n„Ono ključno što našu prednost čini netaknutom jeste odgovornost. Mediji žive od informacija, ne smeju se igrati sa onim od čega žive, jer na kredibilitetu i poudzanosti opstaju“, rekla je direktorka Tanjuga i dodala da svi ostali mogu da podele sa javnošću šta god – i neistinu, i poluistinu i nebitne stvari.\nZamenik predsednika bugarske kompanije „Balkan advajzori kompani“ Petar Atanasov ocenio je da je partnerstvo medija i telekoma u ovom novom dobu logično patnerstvo, jer telekomu treba sadržaj.\nBranimir Brkljač, vlasnik kompanije „Mokrin haus – haus of ideas“ ukazao je na promene u svetu marketinga, rekavši da su nove tehnologije promenile sve.\nPrema njegovim rečima marketing je prestao da bude samo prodaja, već je brend postao priča.Jedini marketing, usled porasta značaja socijalnih mreža, je sada u realnom vremenu, i to obraćanjem pojedincu, a ne kao ranije većim potencijalnim ciljnim grupama.


Međunarodni volonterski kamp „NiFoTurizam’17“ – izložba fotografija u gradskoj bašti\nVolonteri, uzrasta od 18 do 25 godina, njih 15 oro iz Italije, Španije, Rusije i Srbije učestvuju na međunarodnom volonterskom kampu NiFoTurizam, od 31. jula do 11. avgusta, koji organizuje udruženje „Zeleni ključ sa NiFoto kolektivom“ u saradnji sa Mladim istraživačima Srbije a uz podršku Ministarstva omladine i sporta RS kroz program Mladi su zakon.\nTokom 10 dana kampa volonteri su obilazili grad Niš, posebno okolinu, fotografisali grad, letnju festivalsku džez atmosferu kada je Niš sasvim drugačiji grad, grad koji obećava i ostavlja utisak grada sa veoma razvijenim turizmom, jer je u tim danima, prepun domaćih ali i stranih turista, koji su u porastu. Poseban akcenat smo stavili na okolinu grada Niša, sela i prirodne lepote, bogato kulturno istorijsko nasleđe i potencijalna izletnička mesta.\nRezultati njihovog rada biće prikazani na izložbi fotografija, u četvrtak 10.avgusta, u gradskoj bašti od 19 časova. Iz ugla mladih ljudi, zabeleženi trenuci okoline Niša i samog grada, kroz njihove objektive, biće svojevrsna promocija značaja očuvanja prirodnih i kulturno istorijskih bogatstava kojima Niš obiluje, ali i poseban vid edukacije, stanovnika Niša i šire.\nOrganizaciju Međunarodnog volonterskog kampa podržali su grad Niš, opština Crveni Krst i Niška Banja, kao i druge društveno odgovorne kompanije.


Test: LG Q6a\nPristupačniji model u okviru nove LG Q serije\n07:30 h - 01.09.2017.\nLG je odlučio da potencijalnim kupcima srednje kategorije ponudi mogućnost kupovine uređaja sa velikim ekranom u kompaktnom pakovanju. Tako nešto nije uradio nijedan od vrhunskih proizvođača, pa se Q6 može smatrati prvim na svetu pametnim telefonom sa FullVision ekranom po povoljnoj ceni. Najveća prednost ovog modela je naravno ekran, u pitanju je 5.5 inčni Full Vision ekran, 18:9 odnosa stranica, 2160x1080 rezolucije, koji je spakovan u vrlo kompaktno kućište. Uređaj odlikuje i odličan kvalitet izrade.


LINK group postao zvaničan Exam centar za polaganje Cambridge English ispita | LINK group\nKompanija LINK group postala je zvaničan Exam centar za polaganje Cambridge English ispita i sticanje prestižnih sertifikata iz ove oblasti.\nUspešnom saradnjom sa organizacijom Cambridge English Language Assessment, pridružili smo se retkim Exam centrima otvorenog tipa u regionu koji su ovlašćeni da sprovode ispite i organizuju pripremne kurseve za sve kandidate koji uče ili predaju engleski jezik. To znači da u našem Open Exam centru možete polagati Cambridge English ispite bez obzira na to da li ste prethodno pohađali i pripremni kurs ili ne.\nIspunjavanjem visokih standarda stručnosti na kojima se zasniva rad pomenute organizacije, kompanija LINK group sada je spremna da izvrši procenu vašeg nivoa znanja iz engleskog jezika, obezbedi vam kvalitetno usavršavanje i omogući polaganje ispita za neku od najpriznatijih svetskih kvalifikacija.\nCambridge English Language Assessment – preko 100 godina iskustva i stručnosti\nOrganizacija Cambridge English Language Assessment bavi se procenjivanjem znanja engleskog jezika više od jednog veka i širom sveta sarađuje sa oko 2.800 ispitnih centara i više od 52.000 centara za pripremnu nastavu.\nJedinstveni pristup učenju i ocenjivanju engleskog jezika koji ova organizacija primenjuje predstavlja kombinaciju iskustva i stručnosti i garantuje vam vrhunski kvalitet znanja.\nIspiti za uspešnu karijeru\nCambridge English vam pomaže da naučite engleski i dokažete svoje jezičke veštine. Priprema za Cambridge English ispit obezbediće vam samopouzdanje i veštine potrebne za komunikaciju sa ljudima iz celog sveta.\nOve ispite priznaje više od 20.000 univerziteta, mnogobrojne srednje škole, kao i kompletan privatni i javni sektor širom sveta. Svi Cambridge English ispiti dele se u četiri grupe prema potrebama kandidata:\nGeneral english and english for school\nUspešnim polaganjem Cambridge English ispita stičete međunarodno priznat sertifikat koji dokazuje nivo vašeg znanja i komunikacijskih sposobnosti na engleskom jeziku. Na taj način vrlo jednostavno ćete moći da dokažete nivo znanja koji se od vas traži i tako se izdvojite među drugim kandidatima.\nSve što je potrebno da uradite za polaganje ovog ispita jeste da se registrujete u našem Exam centru i izaberete ispit koji odgovara vašem obrazovanju. Ukoliko niste sigurni koji ispit je idealan za vas, ovaj besplatan test od 25 pitanja će vam pomoći da to saznate.


Tošić: Da je u bečejskoj kovid ambulanti bilo registrovanih slučaja zaraze, krizni štab bi se oglasio - Portal Moj Bečej - Bečejske opštine iz ugla građana!\nTošić: Da je u bečejskoj kovid ambulanti bilo registrovanih slučaja zaraze, krizni štab bi se oglasio\nPitali smo predsednika opštine zašto niko iz kriznog štaba nije odgovarao na pitanja novinara u vezi sa kovid 19\nu Koronavirus, Lokalna Samouprava, TV prilozi\nO tome zašto niko iz Štaba za vanredne situacije opštine Bečej nije odgovorao na pitanja novinara o situaciji sa korona virusom i registrovanim brojem zaraženih koji je objavljeni na sajtu Ministarstva zdravlja, predsednik opštine Bečej Dragan Tošić kaže da je dogovor bio da se u javnost izađe jedino u slučaju da je neki od uzoraka uzet od građana u Doma zdravlja Bečej u kovid ambulanti pozitivan.\nNovinari su tokom vanrednog stanja pokušavali od svih lokalnih, pokrajinski i državnih nadležnih institucija da dođu do zvaničnih informacija o broju testiranih i broju zaraženih, kao i drugim pitanjima vezanim za zaraznu bolest, ali bezuspešno. Do sada je poznato jedino da, zaključno sa jučerašnjim danom, u bečejskom domu zdravlja niko nije registrovan na kovid 19, iako se na zvaničnom sajtu ministarstva navodi drugačije.\nIako su prva dva slučaja koja se vezuju za opštinu Bečej demantovana, odnosno, direktorka doma zdravlja Kosana Nešić rekla je da ta ustanova nema takve podatke, za preostala četiri nije bilo zvaničnih objašnjenja, a predsednik opštine kaže da on nije adresa za takva pitanja. On je dodao da je opština Bečej informisala javnost o donetim merama i svim drugim pitanjima, ali da zdravstvo ne spada u njihovu nadležnost.\nPrema poslednjim informacijama sa sajta Ministarstva zdravlja iz opštine Bečej ima sedam osoba registrovanih da su zaražene korona virusom.\nKako smo pokušavali poslednja dva meseca pokušavali da dođemo do informacija saznajte OVDE.\nOznake: BečejKorona virusZdravstvo\nodlicni ste …\nMolim vas u interesu gradjana kada budete imali priliku pitajte nadlezne koliki je broj ljudi koji se testirao na corona virus u opstini becej..Zivi i zdravi bili.\n„Na suđenjima u Bečeju okrivljeni stoje napolju, a sudija ih saslušava iz zgrade“ Ajde rec dve ovoj i njenim metodama.


Čepurin: Stav Rusije o Kosovu jasan\nAmbasador Rusije u Srbiji Aleksandar Čepurin ocenio je da je politička saradnja dve zemlje na visokom nivou bez presedana i istakao da se Moskva zalaže da se kosovski problem reši političkim...\nČepurin podsetio Vučića na poruke ruskog predsednika\nRusija je spremna za saradnju i pomoć u rešavanju kosovskog pitanja, poručio je danas ruski ambasador u Beogradu Aleksandar Čepurin na sastanku sa premijerom Aleksandrom Vučićem.\nČepurin: Specijalna operacija Kosova "diplomatija u hodniku" se nastavlja\nVidimo da se kosovska specijalna operacija "diplomatija u hodniku" nastavlja, premestivši se iz Njujorka u Pariz. To ne utiče na stav Rusije ni na koji način, a i ne može da utiče u principu,...\nPoseta Moskvi potvrda dobrih odnosa Vučića i Putina\nOktobarska poseta predsednika Srbije Aleksandra Vučića Moskvi održaće se u spoljnopolitičkom periodu važnom za Srbiju i Rusiju, a sastanak predsednika Srbije i predsednika Ruske Federacije...\nRuski ambasador u Beogradu Aleksandar Čepurin ocenio je posetu predsednika Aleksandra Vučića Kini kao uspešnu i istorijsku.\nČepurin: Putin u Srbiji u oktobru ili novembru\nRuski ambasador Aleksandar Čepurin izjavio je danas da će ruski predsednik Vladimir Putin posetiti Srbiju u naredna dva meseca.\n"Kompromis sa Prištinom samo pod određenim uslovima"\nSrbija je u pregovorima oko Kosova spremna na kompromis, ali kompromis mora biti po Ustavu Srbije i Rezoluciji 1244, jer je Kosovo oduvek bilo, jeste i biće Srbija, izjavio je ministar za inovacije...\nSmena diplomata, odlazi i Čepurin


Lepa Brena i Boba Živojinović proslavili 22 godine braka! (Foto) - Muzika - Region - Vesti - Svet Plus\n19:56 8. DEC 2013.\nBrena i Boba venčali su se u tadašnjem najluksuznijem hotelu u SFRJ "Interkontinentalu" u Beogradu, a pevačica je u Diorovoj venčanici izgovorila "da" pred matičarem dok je mladoženja imao manju zadršku pre čuvenog odgovora.\nBilo je svega za 22.god braka i 4 .god zabavljanja pic.twitter.com/sTXRbUlVBM\n— Lepa Brena (@LepaBrena_TW) December 7, 2013\nNa venčanju je prisustvovalo 500 zvanica, a mladenci su od njih dobili mnoštvo skupocenih poklona od kojih je posebno zapamćenj poklon Bobinog kuma Borisa Bekera koji mu je poklonio "Mercedesa". Bidermajer koji je Lepa Brena bacila iza sebe uhvatila je Dragana Mirković, sa kojom se pevačica kasnije godinama prepucavala putem medija.\nCeo događaj je sniman, pa su kasete, zahvaljujući menadžerskim sposobnostima pokojnog Rake Đokića, prodate u desetinama hiljada primeraka. Bila je to najveća i medijski najzapaženija svadba u istoriji SFRJ, u državi koja se ubrzo raspala. Ipak, brak pevačice i tenisera je opstao, a danas imaju dvojicu odraslih sinova Stefana i Viktora.


50 miliona eura za izgradnju dionice autoputa na koridoru Vc – Pozitiv\n50 miliona eura za izgradnju dionice autoputa na koridoru Vc\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda i generalni direktor OPEC-ovog Fonda za međunarodni razvoj (OFID) Suleiman Jasir Al-Herbish potpisali su danas u Sarajevu sporazum o finansiranju izgradnje podionice od Nemile do Donje Gračanice na koridoru Vc.\nRadi se o dva važna sporazuma kojima je osigurano gotovo 50 miliona eura za izgradnju dionice autoputa na koridoru Vc od Nemile do Donje Gračanice.\n“Danas smo potpisali dva sporazuma, prvi za komponentu A u vrijednosti 27.150.000 dolara, što je oko 23,3 miliona eura. Vrijednost projekta za komponentu B je 24,3 miliona eura”, izjavio je Bevanda nakon potpisivanja.\nProjekt se sastoji od izgradnje 17,7 kilometara duge dionice Nemila – Donja Gračanica autoputa na koridoru Vc koja uključuje: 5,7 kilometara duge poddionice Nemila – Vranduk, 5,1 kilometara duge poddionice Vranduk- Ponirak, te 6,9 kilometara duge poddionice Ponirak – Donja Gračanica.\n“Suvišno je ponavljati koliko nam je bitna izgradnja autocesta i cestovne infrastrukture i zato su ovakvi sporazumi i projekti od posebnog značaja. Zahvalni smo rukovodstvu OFID-a što je prepoznalo interes i potrebu da se uključe i podrže izgradnju autoceste na koridoru Vc i što smo nakon kraćeg zastoja u periodu usvajanja zakona o trošarinama ponovo nastavili našu saradnju”, istakao je Bevanda.\nAl-Harbish je nakon ceremonije potpisivanja istakao da je u i predstavništvu OPEC OFID-a u Beču saradnja sa BiH na dobrom glasu.\n“Današnje potpisivanje sporazuma dešava se u sklopu već uspostavljenog okvira saradnje između OFID-a i BiH od 1997. godine. Od tog perioda podržano je 12 projekata u javnom sektoru i uloženo oko 200 miliona dolara u obrazovanje, stambeni fond, poljoprivredu i transport. Međutim, samo je osam posto ovih sredstva uloženo u sektor transporta”, rekao je Al-Harbish.\nNaglasio je da je OFID opredjeljen za daljnju saradnju sa BiH, te napomenuo da je privilegija učestvovati u njenim razvojnim projektima.\n“Bez kompletne autoceste na koridoru Vc ne možemo očekivati neki veliki razvoj u BiH i to je korak kojem svi težimo, da se uspostave normalne komunikacije u BiH”, rekao je Čavara, te izrazio zahvalnost Ministarstvu finansija i trezora BiH što su omogućili da dođe do potpisivanja ovih sporazuma.\nNaveo je da su svi zakonski uslovi u FBiH ispunjeni za preuzimanje zaduženja od OFID-a, te da je implementator projekta JP Autoceste FBiH.\nPretražite registar cijena nekretnina FBiH


Održano predavanje na temu ´Alkohol i mladi vozači´ - KVorum.net / Kotor-Varoš -\nOdržano predavanje na temu ´Alkohol i mladi vozači´\nAutor: Slaven Šubara / Datum: 17.12.2018. 13:18\nU kotorvaroškom Srednjoškolskom centru /SŠC/ "Nikola Tesla" danas je organizovano predavanje na temu ´Alkohol i mladi vozači´\nTom prilikom učenici završnih razreda srednje škole imali su priliku da usvoje nova znanja o uticaju alkohola prilikom vožnje i isprobaju simulaciju alkoholisanog stanja pomoću "pijanih naočara".\nUčenicima je prezentovan i film "Život poslije života", koji govori o životu lјudi koji su se povrijedili u saobraćajnoj nezgodi i doživjeli odrđeni stepen invalidnosti.\nPredstavnik Agencije za bezbjednost saobraćaja Republike Srpske Nikola Torbica je tokom predavanja učenicima istakao da se kampanjom "Niti jedna čaša prije vožnje" želi probuditi svijest građana i smanji broj onih koji voze pod uticajem alkohola.\n"Ovo je period slava, period praznika, kada se po običaju kod nas više konzumira alkohol. Već sa 0.5 promila alkohola u krvi ili sa dvije čašice pića rizik od nastanka sabraćajne nezgode je dva puta veći u odnosu na ono kada niste konzumirali alkohol", poručio je Torbica.\nPo njegovim riječima jedan od cilјeva kampanje je i prenošenje informacija o uticaju alkohola na sposobnosti vozača, efekata alkohola na ponašanje vozača,\ngreškama koje prave alkoholisani vozači i sl.\n"Kampanjom se šalјe poruka i široj javnosti da je vožnja pod uticajem alkohola društveno neprihvatlјivo ponašanje", zaklјučio je Torbica.\nKampanja će se sprovoditi u čitavoj Republici Srpskoj, sve do 31. januara 2019. godine, a osim u Kotor Varošu predavanja će biti održana u Gradišci, Modriči i još nekoliko srednjih škola širom Republike Srpske.\nPrethodna vijest: Kotorvarošanin na čelu Međimurskog fudbalskog saveza Sljedeća vijest: Djeci podijeljeni nikoljdanski paketići


10 godina poslovanja kompanije EUnet u Subotici\n10 godina poslovanja kompanije EUnet u Subotici – Personal magazin\nJuče je u prostorijama Velike Većnice Gradske Kuće obeleženo deset godina poslovanja kompanije EUnet u Subotici. Kao lideri i prvi Internet provajder na ovim prostorima, EUnet je iskoristio ovu priliku…\nJuče je u prostorijama Velike Većnice Gradske Kuće obeleženo deset godina poslovanja kompanije EUnet u Subotici. Kao lideri i prvi Internet provajder na ovim prostorima, EUnet je iskoristio ovu priliku da se zahvali svojim partnerima i saradnicima.\nManifestaciji u Velikoj većnici prisustvovalo je preko 200 najuspešnijih privrednika iz Subotice i celog Severno-bačkog okruga. Skup je otvorio Milana Miličić, direktor prodaje i marketinga EUnet Grupe, koji je tom prilikom rekao:\n„Ispred kompanije EUnet moram da izrazim veliko zadovoljstvo što vas vidim u ovolikom broju i što ste kao naši partneri, svojim prisustvom uveličali proslavu deset godina našeg postojanja u Subotici. Svih ovih godina nam uspeva da vam novitetima iz sveta informacionih tehnologija olakšamo poslovanje i smanjimo troškove vašeg poslovanja. Sigurni smo da bez Vas, naš uspeh ne bi bio moguć. Na polju društvene odgovornosti trudimo se da odgovorimo na što više poziva za pomoć, a obrazovanje, deca i sport su ciljne grupe kojima smo se najviše posvetili. Tradicionalnom akcijom EUnet za 5, svake godine odličnim učenicima delimo besplatan ADSL Interenet, uveli smo besplatan Internet velikom broju osnovnih i srednjih škola, podelili veliki broj besplatnih licenci za zaštitu na Internetu i sponzori smo mnogih sportskih i kulturnih manifestacija na Paliću, Festival Evropskog Filma, Summer3p, Interetno i sl.“\nMarko Sudarević, network administrator uspešne kompanije Eminent, koja je jedan od prvih Eunet-ovih klijeneta u Subotici, tom prilikom je rekao: „Veliko nam je zadovoljstvo što smo danas ovde i što zajedno sa EUnet-om slavimo deset godina saradnje u Subotici. Za uspešno poslovanje naše kompanije najbitnije je da nam Internet i lokalna mreža funkcionišu besprekorno i zato nam je potrebno da u svakom trenutku imamo pouzdanog partnera koji može da nam reši sve probleme.\n„EUnet-ova poslovna rešenja su nam pomogla da uštedimo novac preko potreban za ulaganje u osnovnu delatnost poslovanja. Stoga nam je velika čast što danas sa njima proslavljamo deset godina uspešne saradnje, izjavio je Miroslav Skenderović, rukovodilac IT sektora kompanije OFFICE SHOES. “\nPovodom jubileja EUnet je nagradio sve postojeće korisnike, ali i osmislio brojne povlastice za nove korisnike. Svakog korisnika na teritoriji Severne-bačke koji do 31. oktobra 2011. godine realizuje neki od business servisa, očekuju brojni popusti za inženjering, cloud, ali i 50% popusta za ADSL Internet narednih godinu dana\n10 godina poslovanja kompanije EUnet u Subotici was last modified: September 29th, 2011 by Redakcija\nProdaja smartphonea porasla 85 posto\nCanon na CE/HA sajmu


Ruski Aeroflot ukinuo letove za Tivat do kraja godine | Novosadski informativni portal 021\nTi letovi obustavjeni su još od sredine marta, kada je Nacionalno koordniciono telo uvelo privremenu zabranu obavljanja redovnog aviosaobraćaja na crnogorskim aerodromima.\nAviosaobraćaj sa Rusijom ni nakon otvaranja aerodroma u Tivtu i Podgorici krajem maja, nije obnovljen do danas, čak ni nakon što je nedavno Nacionalni koordinacioni tim ponovno stavilo Rusiju na spisak zemalja čiji državljani mogu ući u Crnu Goru bez zadržavanja u karantinu.\nOdluka Aeroflota da otkaže kompletan ranije planirani saobraćaj iz Moskve za Tivat za ovu godinu, danas je došla kao dodatni "hladan tuš" na nade crnogorskih turističkih poslenika da bi se u avgustu i tokom postezone u septembru i okrobru, zahvaljujuči Rusima, ipak moglo nešto spasiti od ovogodišnje inače, katastrofalno loše turističke sezone.\nKako podgoričke Vijesti nezvanično saznaju iz krugova bliskih menadžmetu Aerodroma Crne Gore, ruske aviokompanije su ovih dana nagovestile da zbog toga što im to ne dozvoljava Vlada u Moskvi, nijedna od njih u dogledno vreme neće leteti za Crnu Goru.\nRuska vlada je, ipak, spremna da crnogorskoj aviokompaniji Montenegro erlajns dozvoli da leti na linijama iz Tivta za Moskvu i Sankt Petersburg, ali to ne predstavlja nikakvo rešenje za crnogorsku turističku privredu, kojoj je tržište Rusije najveće po broju klijenata, a Rusi su u Crnu Goru do sada uglavnom dolazili avionom.\n12.08.2020\t• 21:55\nDolazice nova braca amerikanci sada kada su u natou samo da ih nadju na mapi...


ABA Archives - InfoPult\nponedeljak, 14 januar 2019 by Admin\nKošarkaši FMP izgubili su u Železniku od Budućnosti sa 70:87 (16:20, 16:28, 16:13, 22:26) u poslednjoj utakmici 15. kola ABA lige.\nTagged under: ABA, FMP\nsubota, 12 januar 2019 by Admin\nTagged under: ABA, kurir\n(UŽIVO, VIDEO) CRVENO-BELI U LAKTAŠIMA: Igokea – Crvena zvezda (17.00)\nKošarkaši Crvene zvezde gostuju Igokei u Laktašima sa željom da nastave impresivan niz i zabeleže 15. uzastopni trijumf od starta ABA lige.\n(UŽIVO, KURIR TV) NEIZVESNO U PIONIRU: Partizan – Mornar (57:57), 4. četvrtina\nsubota, 05 januar 2019 by Admin\nKošarkaši Partizana u duelu 14. kola ABA lige dočekuju ekipu Mornara iz Bara.\nZvezda 14 od 14: Krka ni da se ponada ishodu kao u 2015 (VIDEO)\npetak, 04 januar 2019 by Admin\n„Crveno-beli“ i dalje sa svim pobedama u ABA ligi, slovenački tim savladan s 30 razlike.\nTagged under: ABA, Izvor Vesti Zvezda\nKADA SU GA SVI OTPISALI, ON SE VRATIO NIKADA JAČI: Marko Kešelj u Novom Mestu odigrao jednu od najboljih utakmica u svojoj bogatoj karijeri! (VIDEO)\nKošarkaši Crvene zvezde zadržali su maksimalan učinak u ABA ligi, pošto su večeras pobedili Krku u Novom Mestu sa 96:66 (22:13, 30:18, 17:23, 27:12) u 14. kolu regionalnog takmičenja, a jedan od najzaslužnijih za pobedu bio je Marko Kešelj.\nTagged under: ABA, kurir, Marko Ke, Novom Mestu\n(UŽIVO, VIDEO) KRKA – ZVEZDA (18:29), crveno-beli moćni od starta u Novom Mestu!\nKošarkaši Crvene zvezde su putovanjem u Novo Mesto na meč 14. kola ABA lige sa Krkom započeli niz od četiri gostovanja.\nTagged under: ABA, kurir, Novo Mesto\nCRVENA ZVEZDA GOSTUJE U NOVOM MESTU Tomić: Limož je arhiviran, okrećemo se Krki koja je nezgodna i komaktna ekipa\nčetvrtak, 03 januar 2019 by Admin\nTrener košarkaša Crvene zvezde Milan Tomić izjavio je da je pobeda nad Limožom (83:71) u Evrokupu već zaboravljena i da ekipa u potpunosti mora da se okrene nezgodnom gostovanju Krki u ABA ligi.\nTagged under: ABA, kurir, Milan Tomi\nsubota, 29 decembar 2018 by Admin\n(UŽIVO, VIDEO) OLIMPIJA – PARTIZAN (60:61), domaćin se trojkama drži u meču!\nKošarkaši Partizan gostuju ekipi Olimpije u meču 13. kola regionalne ABA lige.\nNAGRAĐENI NAJBOLJI U GODINI ZA NAMA: Kraljevo proglasilo najuspešnije sportiste u 2018. godini! (FOTO)\nutorak, 25 decembar 2018 by Admin\nŽenski košarkaški klub „Kraljevo“, učesnik ABA lige, poneo je danas titulu najuspešnije ekipe u 2018. godini, za najboljeg trenera izabran je Rašo Babić iz fudbalskog kluba „Kiker“, dok je za najboljeg sportskog radnika proglašen Goran Jovanović iz Kajak kluba „Ibar“.\nTagged under: ABA, Goran Jovanovi, kurir\n(UŽIVO, KURIR TV) PIONIR GORI: Partizan – Cedevita (59:60), 4. četvrtina\nsubota, 22 decembar 2018 by Admin\nKošarkaši Partizana dočekuju Cedevitu u veoma važnom meču 12. kola regionalne ABA lige.


Muižnieks: BiH i Srbija da se založe za žrtve Srebrenice\nM. D.\t 12. jula 2015. 14:00\nKomesar Saveta Evrope (SE) za ljudska prava Nils Muižnieks poručio je da Bosna i Hercegovina i Srbija treba da prevaziđu politizaciju zločina u Srebrenici i energično se fokusiraju na potrebe žrtava za pravdom, pristojnim uslovima života i priznavanjem.\nOn je saopštio da je “srebrenički genocid postao simbol ozbiljnog kršenja ljudskih prava koje je počinjeno tokom ratova koji su doveli do raspada bivše Jugoslave 1990-ih godina”.\n“Nažalost, napredak u suočavanju sa nasleđem genocida je previše spor, ometen političkim tenzijama”, navodi se u saopštenju.\nMužnieks je ukazao da, 20 godina nakon zločina u Srebrenici, žrtve i dalje muče politički propusti koji su njihove potrebe ostavili nezadovoljenim.\nPriznajući da izvestan napredak jeste postignut u utvrđivanju odgovornosti i izvođenju ratnih zločinaca pred lice pravde, komesar SE ističe da se taj proces mora nastaviti, pošto pravda predstavlja ključni element u izlaženju na kraj sa prošlošću.\n“Ali sada kada odajemo poštu žrtvama srebreničkog genocida, ne smemo zaboraviti na ostale potrebe žrtava”, ukazao je Muižnieks dodavši da je, kada je bio u Srebrenici pre dve godine, primetio da preživeli i rođaci žrtava žive teško, bez punog pristupa socijalnim i ekonomskim pravima i nužnog priznavanja.\nOn upozorava da politički diskurs u Srbiji i Republici Srpskoj u kojem se, kako navodi, otvoreno poriče srebrenički genocid, “još dublje zabada nož u ranu” i koči proces preko potrebnog pomirenja u BiH i na Balkanu generalno.\n“Ovakva neprihvatljiva situacija pobuđuje prezir prema ljudskim pravima i dostojanstvu žrtava i mora se okončati. Politički lideri u BiH i Srbiji trebalo bi da se jednom za svagda založe za dobrobit žrtava i deluju odlučnije”, naglasio je Muižnieks.\nOn je ukazao da odgovor BiH i Srbije na potrebe žrtava mora biti poboljšan naročito kad je reč o privođenju pravdi, pružanju podrške žrtvama u smislu socijalne zaštite i pravne pomoći, ubrzavanju identifikacije svih žrtava gencoida i rasvetljavanju sudbine nestalih.\nMuižnieks je kao dobar primer naveo to što je prošlog marta srpska policija uhapsila osmoro osumnjičenih za umešanost u ubijanje više od 1.000 muslimana na obodima Srebrenice, što je bio rezultat saradnje između bosanskih i srpskih tužilaca, za čiji rad kaže da pruža nadu žrtvama i da bi ga trebalo zaštiti od političkog uplitanja.\n“Srbija bi, naročito, trebalo da otvori svoje vojne i policijske arhive kako bi pružila informacije koje su potrebne da bi se identifikovale masovne grobnice, i trebalo bi da igra pozitivniju ulogu u olakšavanju napora u deminiranju i podržavanju pronalaženja i identifikovanja ostataka ubijenih u Srebrenici i okolini”, navodi se u saopštenju.\nKomesar SE ukazuje, takođe, da obrazovanje mora biti inkluzivno te da udžbenici u Srbiji i BiH moraju da sadrže “objektivan prikaz srebreničkog genocida, bez političkih ili etničkih konotacija”.


Brnabić: Otvoreni za sva rešenja za put BG-SA - Ekonomija - Dnevni list Danas\nPočetna » Ekonomija » Brnabić: Otvoreni za sva rešenja za put BG-SA\n0Piše: Fonet 12. februara 2018. 20.00\n„U ovom trenutku važno nam je da polovinom godine završimo deo puta Obrenovac-Ljig i da konačno započnemo deo Preljina-Požega, a paraleno sa tim da završavamo pregovore oko Moravskog koridora i tako spojimo Koridor 10 i 11“, rekala je Brnabić prilikom posete Sevojnu.\nOna je obišla pogone Valjaonice bakra Sevojno i rekla je da je odlično što u užičkom kraju postoji dinamična domaća privreda oslonjena na namensku industriju podsećajući na kompaniju Prvi partizan koja zapošljava 1.600 ljudi, Valjaonica bakra više od 1.100, a valjaonica Impol Seval oko 700.\n„Ovo je dobar primer da se ekonomija Srbije zasniva na lokalnom razvoju i lokalnoj privedi. Što je jača namenska industrija to će jače biti i ove kompanije, ocenila je Brnabić.\nPrema njenim rečima, Ministarstvo odbrane ima odlične planove za razvoj namenske industrije, što bi trebalo da bude jedna od okosnica daljeg razvoja Srbije.\nBrnabić je navela da se Srbija sve više mora oslanjati na domaću privedu, ali da se neće odustati i od stranih investicija, podsećajući da je Srbija u 2017. godine sa 2,6 milijardi evra bila apsolutni lider po privlačenju direktnih stranih investicija u ovom delu Evrope.\nNebojša Ćirić, predsednik „East point Holding“ u čijem većinskom vlasništvu je Valjaonica bakra, rekao je da je ta kompanija jedna od glavnih dobavljača namenske industrije sa izvozom od 100 miliona evra i neto izvozom od 60 miliona evra.\n„Mi kao privatna kompanija imamo odličnu saradnju sa Vladom Srbije. Očekujemo da ćemo povećati prodaju, proizvodnju i uspostaviti saradnju sa novom fabrikom u Ševaricama“, rekao je Ćirić.\nAna Brnabić, Autoput, putevi, Sarajevo, sevojnoSevojno


Vlada RS skriva plan za smanjenje plata i otpuštanje radnika! - Kozarac.ba\nStrateški plan za smanjenje plata i otpuštanje radnika u javnom sektoru Vlada Srpske čuva u najvećoj tajnosti!\nDokument koji otkriva ko će od radnika uskoro ostati bez posla, a ko bez dela plate čuva se pod ključem ministra finansija.\nPlan je usvojen u junu ove godine, a već duže vreme Vlada RS odbija da ga predoči javnosti.\nZoran Tegeltija je jučer priznao da dokument postoji, a njegovu realizaciju najavljuje do kraja godine. Za detaljnije objašnjenje Tegeltija je, kao i do sada, nedostupan. Zanimljivo je da sa dokumentom nisu upoznate ni njegove kolege, objavio je ATV.\nMislim da je to dokument koji forsira Međunarodni monetarni fond u onom smislu da se to zapošljavanje u javnom sektoru ograniči, a to podrazumeva da moramo ovamo razvijati taj realni sektor”, pojasnio je Milenko Savanović, ministar rada i boračko-invalidske zaštite RS.\nIz Vlade nema objašnjenja da li strategija otpuštanja radnika i kresanja plata nosi oznaku tajnosti, a na nekoliko ponovljenih pitanja šalju isti odgovor, u kojem nema ničeg konkretnog. Navode samo to da su opredeljeni da dobiju kredit i provode reforme.\nTo nije prvi put da vlast od javnosti krije važne strategije, kažu u nevladinom sektoru.\n“Svi ovi dokumenti po zakonu o slobodi pristupa informacijama morali bi da budu dostupni javnosti. Nažalost, mi ovde sa Vladom RS već godinama imamo taj trend da se ključni strateški dokumenti nikad ne objavljuju. U strahu da će doći eventualno i do nekakve pobune, pa je onda bolje da na kašičicu daju te informacije držati ih onako veoma generalno, ne ulaziti u detalje, ne govoriti ni o kakvim brojkama”, kaže Ivana Korajlić, iz Transparensi internešenela.\nO dokumentu koji predviđa kresanje plata, ministri iz SNSD juče su raspravljali sa predsednikom Srpske Miloradom Dodikom, daleko od očiju javnosti i ostalih kolega.\nPrisustvo Milorada Dodika do sada je značilo da se sa reči prelazi na dela, a nakon sastanka Tegeltija je najavio uštede na platama i pospremanje u javnim preduzećima.Nad glavom su mu obaveze MMF, koji je danas saopštio da se postavljeni uslovi moraju što pre ispuniti. Ministar prosvete uvjeren je da u obrazovanju neće biti rezova, iako su oni predviđeni novim Zakonom o platama.\n“Što se tiče minulog rada, on će morati biti usklađen sa Zakonom o radu, ali na račun tog smanjenja mi ćemo gledati da se poveća bar za taj procenat plata i da ostane na istom nivou”, rekao je Dane Malešević, ministar prosvete i kulture RS.Gde će napraviti rezove vlada će morati uskoro da odluči. Za 6 godina povećala je potrošnju na plate za 120 miliona i na nju sada odlazi skoro 40 odsto budžetskih prihoda ili oko 720 miliona maraka.\nUštede prirodnim odlivom\nVlada Republike Srpske saopštila je da nije razmatrala niti je donela bilo kakav dokument koji se odnosi na smanjenje broja zaposlenih ili umanjenje plata u javnoj upravi.\nUštede će se obezbediti kroz smanjenje broja radnika prirodnim odlivom, tj. penzionisanjem, kao i pripadajućih naknada, a sve ovo će biti definisano operativnim planom za smanjenje javne potrošnje, saopšteno je iz Biroa Vlade za odnose sa javnošću.\nIz Vlade navode da nije napravljen bilo kakav plan o smanjenju plata ili otpuštanju radnika.\nU saopštenju se podseća da je u Pismu namere definisana obaveza da se ograniči fond plata u javnom sektoru, što znači da nema povećanja plata, kao ni povećanja broja zaposlenih u javnoj upravi.


Vesti online / Humanitarni most / Fudbaleri u svojoj prvoj akciji\nFudbalski klub Omladinski iz Paraćina je organizovao prvu veliku humanitarnu akciju za narodne kuhinje na KiM. Iako klub postoji tek dve godine, pored sportskog duha poseduje i dobrotvore, humane momke koji se saosećaju sa svojim napaćenim narodom na ovoj svetoj zemlji.\nPrijatelji iz Paraćina: Fudbalski klub Omladinski\nIdeju Kluba da se pokrene ova akcija su podržali i pomogli sveštenici ovog grada, otac Bratislav i đakon Nenad, koji su zajedno sa fudbalerima posetili Kosmet.\nPrikupljanje pomoći pomogao je Crveni krst Paraćin, Versko dobrotvorno starateljstvo iz Beograda, Bahus d.o.o., Pepsi, kao i mnogi stanovnici iz ovog grada.\nCilj ove akcije je pored prikupljanja pomoći u raznovrsnim namirnicama i piću, prvenstveno bila moralna podrška, razumevanje, saosećajnost i solidarnost sa preostalim Srbima koji u neverovatnim uslovima uspevaju da opstanu na svojim ognjištima.\nFudbaleri su, zajedno sa upravom kluba i sveštenstvom posetili manastir Gračanicu, kao i narodnu kuhinju u Prekovcu gde su odneli više od tone humanitarne pomoći: brašna, zejtina, šećera, pasulja, pirinča, testenine i sokova, a na kraju odigrali i prijateljsku utakmicu.


Prese: Evropska unija kao savezna država?\nDeset ministara spoljnih poslova EU, među njima i šef austrijske diplomatije Mihael Špindeleger, nameravaju da pretvore EU u saveznu državu po uzoru na SAD.\nBečki dnevnik "Prese" tvrdi da ta "Grupa za budućnost“ namerava da transformiše politički sistem u Uniji.\nTako predsednik Evropske komisije treba da dobije na značaju poput premijera jedne vlade, direktnim izborom, što bi omogućilo da samostalno sastavi svoj tim, prenosi "Prese“ dodajući da, pošto bi razvoj novih zakona i njihova primena bile u njegovoj nadležnosti, bi on postao najuticajniji političar Evrope.\nSlično kao i u SAD, gde postoje dva doma, i EU bi time dobila novi "parlamentarni balans“, ističe "Prese“. U Austriji je ovaj model već tokom 90-tih godina razvio nekadašnji poslanik Manfred Mautner-Markhof, čiji predlog nije naišao na odobravanje šefa tadašnje austrijske diplomatije Volfganga Šisela, a sada isti biva forsiran od Špindelegera.\nU zajedničkom dokumentu ministri ne traže samo veću centralizaciju moći, već i snažnije uključenje nacionalnih parlamenata u proces odluke u EU. Nacionalni parlamenti, kako piše "Prese“, trebalo bi snažnije da sarađuju sa Evropskim parlamentom.


Reakcije iz sveta na formiranje vojske Kosova - Politika - Dnevni list Danas\nPočetna » Politika » Reakcije iz sveta na formiranje vojske Kosova\n0Piše: FoNet/ Beta 14. decembra 2018. 17.27 Izmenjeno: 17.54\nFoto: FreeImages/ Emilija_uzukauskiene\nOdluka o transformisanju Kosovskih snaga bezbednosti (KBS) u punopravnu kosovsku armiju predstavlja korak kojim se grubo narušava Rezolucija 1244 Saveta bezbednosti UN, a cilj je ozbiljno narušavanje situacije na Balkanu i stvaranje rizika od obnavljanja oružanog sukoba u tom regionu, navodi Sputnjik ocenu ruskog ministarstva\n„Retorika niza političara iz SAD i Evropske unije, visokih generala NATO, koji pokušavaju da ubede sebe i okolinu da odluka Prištine ne menja suštinu Kosovskih snaga bezbednosti izaziva čuđenje“, konstatuje ruski MIP.\nReč je o „dvostrukom povećanju njihove brojnosti, formiranju rezervnih snaga, a glavna stvar je promena suštine snaga koje su donedavno imale funkciju civilne odbrane“, ocenjeno je u saopštenju.\n„Uz podršku SAD i niza zemalja NATO već se vodi pojačana priprema kosovsko-albanske vojske, povećava se isporuka oružja i tehnike Kosovarima“, navelo je Ministarstvo inostranih poslova Rusije.\nU saopštenju koje prenosi Sputnjik navodi se i da „zapadne prestonice i Brisel ignorišu konstruktivnu i odgovornu politiku Beograda, usmerenu na traženje kompromisa, smanjenje napetosti“.\nSrpsko rukovodstvo se, kako prenosi Sputnjik, pre svega suzdržalo od usvajanja mera kojima bi se odgovorilo na to što je Priština u novembru uvela stoprocentne carine na robu iz Srbije i Bosne i Hercegovine.\n„Konstatujemo da kosovski ‘premijer’ Ramuš Haradinaj, koji po nalogu SAD vodi politiku zaoštravanja krize, sistematski preteći da će nasilje i rat na Balkanu biti obnovljeni, predstavlja oličenje neodrživosti zapadne propagandne koncepcije koja aktivno nameće stvaranje kosovske ‘državnosti’. Kosovo očigledno sve više postaje tačka nestabilnosti, izvor konfliktnog potencijala u regionu“, navedeno je u saopštenju.\nRusko ministarstvo ocenjuje da je „posrednička uloga Evropske unije u dijalogu Beograda i Prištine propala“.\nU saopštenju se ističe da međunarodne snage na Kosovu, pre svega UNMIK i KFOR u skladu s odobrenim mandatima, na osnovu Rezolucije 1244 Saveta bezbednosti UN, imaju obavezu da hitno učine sve što mogu da bi se izvršila demilitarizacija i da bi se rasformirale sve oružane kosovsko-albanske formacije.\nNemačka: Poziva Srbiju i Kosovo na uzdržanost\n„Kosovo kao suverena država ima pravo da osnuje regularne oružane snage“, rekao je portparol nemačkog ministarstva spoljnih poslova Rajner Brojl ali i podsetio na jasan stav Berlina da transformacija postojećih Kosovskih bezebednosnih snaga „ne treba da bude ishitren već inkluzivan proces koji će uključiti srpsku manjinu na Kosovu i u tesnim konsultacijama pre svega sa NATO i saveznicima“.\n„Usvajanje zakona se ne sme iskoristiit kao izgovor za dalju eskalaciju“, naveo je.\nŠpanija: Vojska Kosova i carine ne vode dobrim odnosima sa Srbijom\nŠpanski premijer Pedro Sančes je danas izjavio u Briselu da odluka vlasti u Prištini da krenu u formiranje vojske Kosova i uvođenje ogromnih carina za robu iz Srbije nikako ne vode dobrim odnosima sa Srbijom.\nSančes je to rekao na završetku samita Evropske unije.\nŠpanski premijer je predočio da je „stav Španije i svih članica EU da to nije put za pomirenje i da se uspostave dobri odnosi između Srbije i Kosova“.\nKFOR, Kosovo, Kosovske snage bezbednosti, medjunarodne snage, umnikMoskva


Poloniex izlazi iz Circle-a kako bi osnovao novu berzu Polo Digital Assets i povećao svoju konkurentnost na tržištu\nKripto berza sa sedištem u Sjedinjenim Državama Poloniex izlazi iz Circle-a i formira novu berzu koja neće podržati trgovanje za kupce sa sedištem u SAD-u.\nNova kompanija dobija podršku od azijske investicione grupe\nNova nezavisna kompanija, nazvana Polo Digital Assets, oslobodiće Poloniex od svoje matične kompanije Circle, saopštila je kompanija u službenom saopštenju 18. oktobra. Prema Poloniex-u, ovo će mu omogućiti da se fokusira na potrebe globalnih kripto trgovaca sa novim funkcionalnostima, sredstvima i uslugama za povećanje konkurentnosti na tržištu.\nU odvojenom postu na blogu, Circle je rekao da je Polo dobio podršku od neodređene azijske investicione grupe.\nKao deo ovog poteza, kompanija planira da potroši 100 miliona dolara na poslovanje tokom narednih nekoliko godina i smanjiće sve naknade za spot trgovanje na 0% do kraja 2019. godine, počev od 21. oktobra.\nNapuštanje američkog tržišta\nMeđutim, kompanija će morati da žrtvuje svoje američko tržište da bi bila globalno konkurentna, napisali su iz Poloniex-a. Prema saopštenju, Polo Digital Assets neće biti dostupan za američke kupce, a Circle će obustaviti poslovanje za američke klijente Poloniex-a.\nOd 1. novembra 2019. američki kupci više neće moći da izvršavaju transakcije na berzi. Nakon završetka trgovanja, američki korisnici će i dalje moći da povuku svoju imovinu preko Circle-a najkasnije do 15. decembra 2019, saopštila je kompanija.\nCircle prekinuo nekoliko projekata u septembru\nKao što je ranije objavljeno, Circle je kupio Poloniex u februaru 2018. za 400 miliona dolara. Krajem septembra, Circle je objavio odluku da pauzira svoj nedeljno istraživanje za kriptovalute Circle Research, nakon ukidanja aplikacije za plaćanje Circle Pay 13. septembra. Kompanija je tvrdila da želi da razvije nove finansijske proizvode kao što su nove usluge u novčaniku i olakšati usvajanje digitalne valute putem Poloniex-a.


Abazović Zelenskom: CG je čvrsto uz ukrajinske prijatelje\nTanjug 2. juna 2022. 12:28\nPODGORICA – Crnogorski premijer Dritan Abazović uputio je pismo podrške ukrajinskom predsedniku Volodimiru Zelenskom u kojem je, između ostalog, izjavio saučešće povodom, kako je naveo, stradanja i gubitka velikog broja života nevinih ukrajinskih građana, podržao i ponudio pomoć Ukrajini za dobijanje kandidatskog statusa za članstvo u EU.\n„Nemerljivom hrabrošću i dostojanstvom Vaš narod i Vi lično, svakodnevno zadivljujete celi svet. U ovom brutalnom i ničim izazvanom bezumlju rata, Ukrajina brani od agresije ne samo svoju domovinu nego i celu Evropu, kao i demokratske vrednosti i civilizacijske norme na kojima počiva savremeni svet“, naveo je Abazović u pismu dostavljenom medijima.\nZelenskom je poručio da je zajedno sa ukrainskim građanima više nego iko, čuvajući svoju zemlju, čast i dostojanstvo, pokazao da je Evropska unija mnogo više od 27 država članica i da se može i mora braniti van svojih sadašnjih granica.\n„Zbog toga, pored ostalog, crnogorski građani stoje čvrsto uz ukrajinske prijatelje, što svakodnevno dokazujemo i prijemom izbeglica iz ratom zahvaćenih područja, koji su u Crnoj Gori našli sigurno utočište“, naveo je Abazović.\nNaveo je da se Crna Gora, kao država kandidat za članstvo u EU, koja je najdalje odmakla u pregovorima, zalaže za ubrzano pridruživanje u skladu sa zaslugama.\n„Politika proširenja je jedna od najuspešnijih politika Evropske unije i želimo da tako i ostane. Pored toga, u potpunosti smo usklađeni sa Zajedničkom spoljnom i bezbednosnom politikom i beskompromisno smo prihvatili sve restriktivne mere i sankcije Ruskoj Federciji kao znak bezrezervne podrške evropskom zajedništvu u odbrani naših civilizacijskih vrednosti“, naveo je Abazović.\nPoručo je da Crna Gora podržava namere i želje Ukrajine da dobije status kandidata za članstvo u Evropskoj uniji i nadaju se, kaže, da će u tome i uspeti.\n„Na raspolaganju smo da i u praktičnom smislu podelimo naše iskustvo u procesu pregovora na način koji je Vama najprihvatljiviji“, naveo je Abazović, koji se nada skorom telefonskom razgovoru sa Zelenskim.


Vesti online / Svet / / Lavina dobrote preplavila Bonirig!\nVeliko srce imaju Srbi iz Australije, a to su dokazali time što su u velikom broju podržali i u Srpskom sportskom centru Bonirig prisustvovali humanitarnoj večeri pod nazivom "Zajedno za život", organizovanoj za prikupljanje novčanih sredstava za lečenje bolesne dece u Srbiji.\nNaši ljudi samo kroz prodaju dresova prikupili su 46.800 dolara namenjenih za lečenje bolesne dece u Srbiji\nA koliko su u tome bili uspešni, neka posvedoči podatak da je za početak prikupljeno 46.800 dolara. To, međutim, nije i konačna cifra, jer njoj treba da se pridoda novac od prodaje ulaznica, kao i mnogobrojne donacije!\nCENJENI GOST: Dejan Stanković u društvu Vase Despotovića, Raleta Rašica i uglednih ljudi iz sveta sporta i biznisa\nOrganizatori ove svečanosti bili su proslavljeni fudbalski reprezentativci Dejan Stanković, koji je u Australiji održao više nego uspešan fudbalski kamp "Deki5", o čemu su i "Vesti" opširno izveštavale, kao i fudbaler Sidneja i bivši reprezentativac Miloš Ninković, a voditelji programa su bili Zoran Golub i Ivan Ivanović. U prostorijama Srpskog sportskog centra okupilo se gotovo 500 ljudi, a da je bilo prostora još najmanje toliko bi došlo da svojim prisustvom daju svoj doprinos u humanitarnoj akciji osmišljenoj i relazivanoj u aukciji dresova koje je godinama sakupljao student Jovan Simić i koje je velikodušno dao organizatorima ove manifestacije.\nLEPOTA IGRE: Prisutne dame istakle su se u kolu\nSimiću ovo nije prva humanitarna akcija u kojoj je uzeo učešće. On je 2014, kao 21-godišnjak, pokrenuo akicju za pomoć tada devetogodišnjoj Nađi Novaković. U razgovoru za "Vesti" svojevremeno je rekao da nije mogao ni da nasluti kakvu će lavinu dobrote u Srbiji pokrenuti ta njegova akcija. U roku od samo 10 dana on je 2014. organizovao dve aukcije sportskih dresova, a njihova prodaja omogućila je da Nađa otputuje u Nemačku gde joj je potom urađena transplatacija koštane srži. Još nekoliko puta je Jovan učestvovao u sličnim akcijama, a sada je ponovo poklonio dresove poznatih fudbalera koje je godinama sakupljao, kako bi se njihovom prodajom prikupio novac za lečenje bolesnih mališana u Srbiji. I uspeo je u tome!\nŠIROKA SRCA: Lovci Zastava Hanting sa Dejanom Stankovićem\nPojedini dresovi dostigli su gotovo astronomske cifre, pa je biznismen Aca Veselinović za 13.000 dolara kupio dres Dejana Stankovića sa njegovim potpisom! Ali, nije samo Veselinović pokazao koliko je human. Učinili su to gotovo svi viđeniji Srbi, pa je tako Nikola Jugović, predsednik našeg kluba Beli Orlovi, jedan dres platio 6.000 dolara, zatim Ljubo Štrbac, a veliko srce pokazali su i članovi lovačkog društva Zastava Hanting, koji su za više hiljada dolara kupili nekoliko dresova.\nAtmosfera na humanitarnoj večeri bila je zaista sjajna. Voditelji Zoran Golub i Ivan Ivanović duhovitim dosetkama sve vreme su izazivali salve smeha kod gostiju, koji su uživali i u dobrom muzičkom programu, kao i u plesnim numerama folklornog društva iz Boniriga.\nNIJE ŽALIO: Mladi biznismen i predsednik Belih Orlova Nikola Jugović sa kupljenim dresom\n- Nemam reči da u ime Dejana Stankovića i Miloša Ninkovića iskažemo zahvalnost za sve lepo, najlepše što nam se večeras dogodilo. Očarani smo ovim skupom i ljudima koji su došli - rekao je Marko Nikolovski, nekadašnji novinar "Vesti" a sada direktor kampa "Deki5".\nNinkovića omele obaveze\nJedan od inicijatora ove humanitarne večere, srpski internacionalac i prva zvezda Sidneja FC, Miloš Ninković, zbog obaveza u klubu nije mogao da dođe u Bonirig. Ninković je, naime, gostovao na Novom Zelandu, a potom je sa ekipom odmah otputovao u Melburn, gde ih je čekala nova utakmica.\nPomoć i za Sarajliju\nParalelno sa humanitarnom večerom u Bonirigu, Zoran Golub je vodio sličnu akciju na kojoj se prikupljala pomoć za bolesnog mladića iz Sarajeva. U toj aklciji, kako je rečeno, prikupljeno je više od 5.000 dolara.\nPlakete "Vesti" za razvoj fudbala\nDirektor "Vesti" Vaso Despotović iskoristio je ovu prelepu manifestaciju za dodelu specijalnih plaketa "Vesti" fudbalskim legendama Raletu Rašiću i Dejanu Stankoviću, kao i još aktivnom fudbaleru Milošu Ninkoviću. Njima su plakete dodeljene u znak zahvalnosti za nemerljiv doprinos razvoju fudbala u Srbiji i Australiji.\n(Foto: Duško Timarac)


Home Novosti Gradske novosti Brčanske Lavice u finalu Play Offa Prve ženske lige RS\nDvije sigurne i ubjedljive pobjede protiv Kozare iz Gradiške bile su dovoljne za plasman košarkašica KK Lavovi iz Brčkog u finale Play Offa Prve ženske lige Republike Srpske (1.ŽLRS).\n“Nakon pobjede u prvom meču u Brčkom, Lavice su proteklog vikenda odigrale još bolju i kvalitetniju utakmicu i došle do još ubjedljivije pobjede nad ekipom Kozare na gostujućem parketu u Gradišci. Bila je to ukupno četvrta pobjeda, iz isto toliko ovosezonskih duela protiv ovog protivnika, i druga pobjeda u polufinalnoj seriji Play Offa 1. ŽLRS za sezonu 2020-2021.,” saopšteno je iz Košarkaškog kluba “Lavovi” Brčko\nSilovito su krenule Lavice od samog starta meča koji je u nedjelju odigran u Areni Gradiška. Izuzetno raspoložene, a prije svega jako motivisane, da već u Gradišci obezbjede plasman u finale i priliku da se bore za titulu prvaka, te je tako konačan rezultat bio:\nKOZARA – LAVOVI 42:101\n(10:28, 13:24, 12:19, 7:30)\n„Kada je riječ o statistici, prvo ime susreta svakako je bila Milica Dabović koja je ostvarila KVADRIPL DABL učinak sa 28 postignutih poena, 13 ukradenih lopti, 11 asistencija i 10 skokova. INDEX korisnosti 51. Još jedna u nizu utakmica u kojoj Milica pokazuje da je ogromno pojačanje za mladu ekipu Lavova i da je i u 39. godini i dalje jedna od najboljih evropskih i svjetskih košaršica. Sjajnu podršku je imala u djevojčici koja tek treba da zasija na košarkaškom nebu. Petnaestogodišnja Milica Đokić, kapiten ove “fantastične porodice” na meču u Gradišci postigla je 36 poena, a uz to je imala i 9 asistencija, 6 ukradenih lopti i 5 skokova. Pored dvojca Dabović Đokić, odličnu utakmicu odigrala je i Jelena Lazarević (2004. godište), djevojka fantastičnih fizičkih predispozicija i koja iz utakmice u utakmicu pokazuje da je izuzetno važan dio ove ekipe. Meč protiv Kozare završila je sa dabl-dabl učinkom od 18 poena i 13 skokova. Svoj veliki doprinos u ovom meču dale su i Amila Smajić 8 poena i 7 skokova, Adna Okić 4 poena i 5 skokova, Ksenia Vukić 4 poena i 3 asistencije, Marija Starčević 3 poena, Ana Đokić i Sara Đokić,“ navodi se u saopštenju Kluba.\nFinalna serija Play Offa Prve ženske lige Republike Srpske počinje u subotu, 20. marta, utakmicom u Brčkom, a protivnik Lavicama biće poznat nakon majstorice između ekipa Budućnost BN iz Bijeljine i Ušće iz Banja Luke, koja je na rasporedu u srijedu, 17. marta u Bijeljini.\nTitula prvaka Republike Srpske i plasman u Premijer ligu Bosne i Hercegovine pripašće ekipi koja u finalu prva ostvari tri pobjede.\nPrethodni postJavni poziv za dostavljanje prijava za uvođenje inovacija u MSP sa područja Brčko distrikta BiH\nSledeći postU Brčkom danas 71 novooboljeli od virusa SARS-CoV-2\nSertifikat za svjetski kvalitet „Vidovdanske trke“\nUrednik - February 21, 2018 0\nSvjetska atletska federacija je i ove godine, osmi put zaredom, „Vidovdanskoj trci“ koja se održava u Brčkom dodijelila znak kvaliteta, po čemu je ova...


Počinje prijava za april 2021. • Knjigovodstvena agencija NIMI\nPočinje prijava za april 2021.\nPoslodavci od četvrtka 1. aprila treba da se prijave za isplatu polovine minimalne zarade za mesec april. Poslednji dan marta je bio krajnji rok za poslodavce da se prijave za isplatu polovine minimalca za mesec mart\nU saopštenju ministarstva navodi se da se radi o delu trećeg paketa podrške privredi i građanima Srbije, koji predviđa isplatu polovine minimalne zarade za tri meseca za preduzetnike, mikro, mala, srednja i velika preduzeća.\nTaj deo privrede zapošljava oko 1,5 miliona ljudi, a za ovu meru je iz budžeta Srbije izdvojeno 69,8 milijardi dinara.\n„Poslodavci se za korišćenje ovih mera mogu prijaviti na portalu Poreske uprave i to za svaki mesec posebno, a za prijavu imaju vremena do poslednjeg dana u tekućem mesecu“, rekao je Mali, dodajući da će prva isplata polovine minimalne zarade koja se odnosi na mesec mart biti izvršena 8. aprila.\n„Novac će biti uplaćen na posebne namenske račune koji će za privrednike biti automatski otvoreni, a odatle će novac moći isključivo da bude prebačen na račun zaposlenog “, kazao je ministar.\nOn je podsetio da će svim gradskim hotelima biti isplaćena novčana pomoć od 350 evra po ležaju i 150 evra po sobi, a autoprevoznici će dobiti 600 evra mesečno za svaki autobus.\n„Punoletni građani će se za ovu pomoć prijavljivati od 28. aprila do 15. maja, elektronskim ili telefonskim putem, dok će korisnicima penzija, primaocima novčane socijalne pomoći i licima u zavodu za izvršenje krivičnih sankcija pomoć biti uplaćena bez podnošenja prijave“, objasnio je on.\nDodao je da će prva isplata od 30 evra ove pomoći početi u maju, kao i da će penzioneri dobiti dodatnih 50 evra.\nPenzionerima će u maju biti isplaćeno 30 evra pomoć, u septembru 50 a u novembru još 30 evra, naveo je on.\nNezaposleni će dobiti dodatnih 60 evra u junu, rekao je on i dodao da će dodatnih 100 evra dobiti naši građani na Kosovu i Metohiji, uključujući i decu, a da će tamo ukoliko su nezaposleni dobiti 200 evra.\nCovid19, DIREKTNA DAVANJA, minimalac, polaminimalac, Pomoc


Šta više da im odgovorimo… – BiGportal.ba\nŠta više da im odgovorimo…\nAko SAD uvedu nove sankcije Rusiji to neće odvesti zemlju u ćorsokak, ali takva politika sigurno šteti bilateralnim odnosima, rekao je ruski predsednik Vladimir Putin u intervjuu ruskoj televiziji „Rusija 1”. „Važno je samo naglasiti da treba videti u šta će se sve to na kraju pretvoriti, ali šta god da se desi i ikakve […]\nAko SAD uvedu nove sankcije Rusiji to neće odvesti zemlju u ćorsokak, ali takva politika sigurno šteti bilateralnim odnosima, rekao je ruski predsednik Vladimir Putin u intervjuu ruskoj televiziji „Rusija 1”.\n„Važno je samo naglasiti da treba videti u šta će se sve to na kraju pretvoriti, ali šta god da se desi i ikakve god da budu odluke sa druge strane okeana, to nas neće dovesti u ćorsokak“, uveren je predsednik Rusije.\n„Nešto ćemo, naravno, morati da korigujemo, nešto ćemo morati da preduzmemo, na nešto dodatno da obratimo pažnju, ali to (pooštravanje sankcija) nas neće odvesti u ćorsokak ili neku drugu katastrofu“, ubeđen je Putin.\n„Naravno, to će pogoršati rusko-američke odnose“, upozorio je šef države.\n„Smatram da je to štetno“, rekao je on.\n„Ali rano je da se govori o nekim recipročnim merama, treba pogledati kako će se to završiti“, dodao je predsednik.\nNacrt zakona takođe predviđa da predsednik može da nametne sankcije kompanijama koje nameravaju da u izgradnju ruskih izvoznih cevovoda investiraju više od pet miliona dolara godišnje ili milion dolara jednokratno i da pružaju usluge i tehnologije ili informacionu podršku.


Мeđunarodni dan Crvenog krsta i Crvenog polumeseca - B1 Portal\nOve godine rođendan se obeležava kroz temu „ #APLAUDIRAJMO ZA NAŠE VOLONTERE I ZAPOSLENE ŠIROM SVETA“ sa ciljem da proširi razumevanje javnosti prema Međunarodnom pokretu Crvenog krsta i Crvenog polumeseca, naglašavajući količinu rada uloženog u pomoć ljudima koji su ugroženi pandemijom. To je prilika, poručuju iz Crvenog krsta Vojvodine, da pozdravimo svakodnevni ogroman rad koji ulažu milioni posvećenih volontera angažovanih na spasavawu i poboljšanju života ugroženih ljudi. Organizacija Crvenog krsta ne bi mogla da obavlja osnovnu delatnost bez podrške svoje volonterske mreže. Sa druge strane, volonteri potvrđuju da su zadovoljni i ponosni što mogu nešto da ponude i pomognu u svojoj lokalnoj zajednici i društvu uopšte. Na Međunarodni dan Crvenog krsta i Crvenog polumeseca, slavimo hrabrost i dostignuća volontera i zaposlenih. Od momenta pojave COVID-19 društva Crvenog krsta i Crvenog polumeseca su se uključivala u aktivnosti u svojim zemljama kako bi pružili informacije i pomogli najranjivijim grupama. Sa više od 3.6 miliona potvrđenih slučajeva, stotine hiljada volontera i zaposlenih u nacionalnim društvima Crvenog krsta i Crvenog polumeseca su se uključili kako bili podrška lokalnim zajednicama. Takođe, desetine hiljada ljudi su se priključili kao novi volonteri.\n- Od početka krize u martu, prema poslednjim podacima, organizacije Crvenog krsta u Vojvodini su pružile pomoć pojedincima ukupno 106.000 puta, odnosno obuhvaćeno je preko 64.000 domaćinstava – iznosi portparol Crvenog krsta Vojvodine Dušan Mijatović. - Uz koordinaciju od strane 163 profesionalno zaposlenih u organizacijama Crvenog krsta u Vojvodini, 867 volontera je poklonilo 69.720 sati svog vremena da bi pomogli drugima. Kako bi se sve aktivnosti sprovele ukupno je pređeno više od 86.000 kilometara. Samo iz magacina Crvenog krsta Vojvodine distribuirano je 82 tone pomoći ka organizacijama Crvenog krsta u Vojvodini.\nVolonteri i zaposleni su angažovani na poslovima pomoći starijim od 65 godina, kojima je zbog zabrane kretanja bila potrebna pomoć oko nabavke osnovih životnih namirnica i lekova, radu na podeli paketa hrane i higijene socijalno ugroženim licima, podršci pri podizanju novca i dezinfekciji bankomata, podeli zaštitnih maski i dezinfekcionih sredstava, distribuciji obroka korisnicima narodne kuhinje. U ovoj situaciji, u kojoj je briga za svakog čoveka na prvom mestu u svakoj zajednici, Crveni krst Vojvodine se. pored svih ovih aktivnosti delovanja u nesrećama, usmerio i na pomoć pomagačima, odnosno na psihosocijalnu podršku volonterima koji su u prvoj liniji delovanja.\nJedini prihvatljiv način funkcionisanja u okvirima zaštite i samozaštite i mera ograničenog kretanja, sa mogućnošću da se dopre do svih, bio je telefonsko, Viber i onlajn komuniciranje. Crveni krst Vojvodine je napravio Viber zajednicu „Volonteri Crvenog krsta“ sa idejom da na jednom mestu, u virtuelnom svetu, okupi volontere i pruži im podršku u toku ove vanredne situacije. U početku je zamisao bila da zajednica bude za volontere iz organizacija Crvenog krsta u Vojvodini, ali su se vrlo brzo priključili volonteri iz cele Srbije, tako da ih trenutno ima preko 300. U Zajednici su volonteri imali priliku da razmenjuju svoja iskustva, osećanja, ideje, probleme. Takođe, stručni tim psihologa im je bio 24 sata na raspolaganju, tako da su mogli dobiti psihosocijalnu podršku i savete kako da se izbore sa problemima, ali i mogućnost da obave razgovor sa psihologom ukoliko su želeli da sačuvaju svoju privatnost. Pored toga, profesionalci su se trudili da koliko god je moguće informišu volontere i obuče ih kako da se samozaštite, da usvoje veštine komunikacije, da se izbore sa stresom i da ih motivišu da nastave da volontiraju, jer bez njih Crveni krst ne bi mogao da funkcioniše. Viber zajednica je i dalje aktivna i volonteri se svakodnevno uključuju. Ova mreža se pokazala kao dobar način ne samo za pružanje pomoći u teškim trenucima, već i za druženje, smeh, osećaj zajedništva, razmenu pozitivne energije, što je svakako doprinelo da ona i dalje funkcioniše i motiviše volontere u njihovom angažovanju. Sa ciljem obezbeđivanja dovoljnih količina krvi organizacije Crvenog krsta u vojvođanskim gradovima i opštinama, u saradnji sa Zavodom za transfuziju krvi Vojvodine, redovno realizuju aktivnosti vezane za organizovanje akcija dobrovoljnog davanja krvi. Akcije se organizuju pod posebnim uslovima radi očuvanja bezbednosti dobrovoljnih davalaca, zaposlenih i volontera.\nPaketi za bebe rođene u nedelji CK\nOd 8. do 15. maja, u nedelji Crvenog krsta, Crveni krst Vojvodine organizuje tradicionalnu akciju „Paket za novorođenu bebu“. Akcija se realizuje u saradnji sa organizacijama CK i porodilištima u Pokrajini. CK je pripremio 513 paketa sredstvima Pokrajinskog sekretarijata za socijalnu politiku, demografiju i ravnopravnost polova za sve bebe rođene u Nedelji Crvenog krsta. Umesto u porodilištima, paketi će biti dostavljeni na kućne adrese.


Dobrom voljom do dogovora\nVAŠINGTON (Tanjug) - Sjedinjene Države ocekuju da Beograd i Podgorica, uz pomoc Brisela, završe posao na ustavnom okviru buduce zajednicke države Srbije i Crne Gore, ocenjuje juce Radio Slobodna Evropa, citirajuci izjavu funkcionera Stejt departmenta da "ukoliko postoji dobra volja svih ucesnika dogovora, sva sporna pitanja mogu biti razrešena".\nPovod za razgovor sa americkim funkcionerom, koji je želeo da ostane anoniman, bio je clanak Đukanovica, u kome je crnogorski predsednik ocenio da "antireformska koalicija", uz podršku dela birokratije Evropske unije, preti da zaustavi demokratski razvoj i zatražio aktivnije angažovanje SAD.\n"Uvereni smo da, ukoliko postoji dobra volja svih ucesnika dogovora, sva sporna pitanja mogu biti rešena", ocenio je on na osnovu cega Slobodna Evropa zakljucuje da SAD ocekuju da Beograd i Podgorica, uz pomoc Brisela, završe posao na ustavnom okviru buduce države.\nPredrag Bulatovic, Dragan Šoc, kao i Slavko Perovic oštro su kritikovali Đukanovica zbog autorskog teksta objavljenog u "Vašington postu", kojim je pozvao SAD da se ukljuce u dogovore o buducoj zajednici Srbije i Crne Gore. Bulatovic je ocenio da Đukanovicev clanak "odiše ogromnom panikom coveka koji je dugo bio na vlasti".


Liven: Evropska unija mora da nastavi da se zalaže za proširenje, odnosno prijem zemalja zapadnog Balkana\nBez obzira na krizu kroz koju trenutno prolazi, Evropska unija mora da nastavi svoje angažovanje u zemljama Zapadnog Balkana, posebno na Kosovu, ističe Anatol Liven, stručnjak za Evropu, Rusiju, Balkan i centralnu Aziju u Karnegijevoj fondaciji za međunarodni mir. U razgovoru sa našom koleginicom Jelom Jevremović, Liven je takođe istakao da je Zapad uložio preveliki kapital u pomenuto područje da bi sada odustao od proširenja u tom delu Evrope.\nLiven: Evropska unija mora da nastavi da se zalaže za proširenje, odnosno prijem zemalja zapadnog Balkana u svoj krug. Pre svega zbog toga što je Unija tako sramotno promašila tokom građanskih ratova u bivšoj Jugoslaviji. Evropska unija ima trupe na Kosovu i Bosni i Hercegovini. Unija je ispoljila ogromnu predanost tom regionu, takođe puno toga obećala, a ujedno i pruža moralnu podršku koja, na primer, uopšte ne postoji u slučaju Turske ili Ukrajine. No, ukoliko Evropska unija ne bude mogla čvrsto da obeća prijem -- naročito Srbiji, Hrvatskoj i Bosni i Hercegovini -- smatram da će ozbiljno ugroziti izglede za dalji razvoj multietničke demokratije i mira u tom regionu. Pregovori o konačnom statusu Kosovo treba uskoro da počnu.\nGlas Amerike: Kakve posledice po te razgovore bi mogla da ima činjenica da Evropska unija prolazi kroz krizu?\nLiven: To će očigledno uticati na smanjenu zainteresovanost Srbije. S obzirom na gledište srpske javnosti, ti razgovori ne mogu biti laki. Jasno je i to da će Kosovo na kraju morati da dobije nezavisnost. Međutim, postavlja se pitanje uslova pod kojima se to može ostvariti. Pretpostavlja se da će morati da dođe do određene podele u kojoj će srpska područja biti pripojena Srbiji. Trupe Evropske unije moraće da ostanu stacionirane na Kosovu da bi štitile srpsku manjinu. S obzirom da je sadašnji status Kosova neodrživ, neko će rešenje morati da se nađe. U ovome će ulogu odigrati i Rusija, koja se možda neće protiviti nezavisnosti Kosova, ali će zato od Evropske unije zahtevati da isti takav princip važi, na primer, za delove Gruzije.\nGlas Amerike: Da li bi Republika Srpska mogla da se pozove na takav princip?\nLiven: Svakako. Verujem da će srpska strana pokrenuti to pitanje. No, na takav zahtev bi moglo da se uzvrati da je Bosna i Hercegovina priznata u svom integralnom sastavu, kao što se Kosovo tretira kao celoviti entitet. Svejedno, nezavisno Kosovo moglo bi da komplikuje stvari.\nGlas Amerike: Srpska strana se dosada protivila početku razgovora o statusa, ističući nezaštićenost srpske manjine.\nLiven: Mora se konstatovati da Srbi na Kosovu imaju argumente. Zapad je intervenisao na Kosovu dajući uveravanja da će ono postati multietnička zajednica, u kojoj će manjine biti zaštićene. To nije postignuto. Srbi su primorani da žive u enklavama i jedino u njima mogu da računaju na zaštitu. Oni takođe nemaju nikakav razlog da veruju u garancije koje nude albanske vlasti na Kosovu bez prisustva snaga NATO-a. Srbi, moram priznati, imaju jaku argumentaciju kada govore o tome šta bi se moglo dogoditi njihovoj zajednici ukoliko bi Kosovo dobilo nezavisnost. To je jedno od pitanja koje će morati da se reši tokom predstojećih pregovora.\nGlas Amerike: Mnogi veruju da bi srpske vlasti mogle uskoro da uhapse Ratka Mladića odgovornog za masakr u Srebrenici, čija se 10-godišnjica obeležava u ponedeljak.\nLiven: Do toga će doći samo ukoliko Srbija zauzvrat bude dobila određene stimulanse, poput ekonomske pomoći i ubrzanog postupak za prijem u Evropsku uniju. Eventualno hapšenje Mladića biće izrazito nepovoljno primljeno kod velikog broja Srba, reakcija bi čak mogla da uzrokuje političko nasilje u Srbiji. Da bi se vlasti privolele na takav korak, potreban je veoma krupan podsticaj.